
Samarbejde 


SODERTAUE UFO-CENTER 

Box 5046 

151 05 SODERTAUE 5 


med 


Strubes forlag... 


Ny fordel for UFO-NYTs abonnenter 

Danske ufo-interesserede har ikke altid væ¬ 
ret lige godt stillet, når de ønskede at købe 
eller læse dansksproget ufo-litteratur. Antal¬ 
let af titler på dansk har ikke været omfat¬ 
tende, selvom spændvidden i det udsendte har 
været stor. 

SUFOI har længe ønsket at gøre mere for 
at bringe danske uf o-bøger på markedet, fordi 
tidligere udkomne bøger er næsten umulige at 
opdrive. Antikvarboghandlere får mange fore- 
spørgelser vedrørende Keyhoes, Scullys og 
Adamskis bøger, men de kan som regel ikke 
hjælpe. Vore biblioteker har også for få ufo¬ 
bøger, hvilket man tydelig mærker på den 
lange ventetid for at få en bestemt titel hjem. 

Imidlertid har de senere års udvikling vist, 
at det har voldt os vanskeligheder at få ud¬ 
givet ret meget nyt materiale. Een af grundene 
har været vor politik med at udsende materi¬ 
alerne bogstaveligt taget til kostpris. Vi ind¬ 
førte denne regel i sin tid for at give flest 
mulig lejlighed til at købe vore publikationer, 
men vi har måttet erkende, at denne »filan¬ 
tropiske« holdning i sidste instans er til skade 
for alle parter fordi det betyder færre udgivel¬ 
ser samt længere tidsrum mellem de enkelte 
udgivelser. 

Naturligvis har vi tidligere haft de rent 
manuelle problemer med at skaffe forfattere, 
rettigheder, oversættelser samt at sætte pro¬ 
duktionen igang. Dette skal selvfølgelig foregå 
sideløbende med vor produktion af UFO-NYT 
og vore øvrige gøremål. Da ufo-arbejdet 
stadig er ulønnet fritidsarbejde siger det sig 
selv, at en bogudgivelse kræver en betydelig 
ekstra indsats. 


SUFOI har derfor taget konsekvensen af 
ovennævnte og indledt et samarbejde med 
Strubes Forlag med det formål at bringe læser¬ 
ne og andre ufo-interesserede mere dansk ufo¬ 
litteratur. Strubes Forlag har været banebry¬ 
dende med udgivelser indenfor mange interes¬ 
sante og specielle emner og er uden tvivl vel¬ 
kendt af alle ufo-interesserede. 

Allerede nu kan vi meddele, at den første 
samproduktion vil blive den spanske ufolog 
Antonio Ribera’s yderst interessante bog »Un 
caso perfecto«. Den danske titel er endnu ikke 
vedtaget, men det ligger fast, at bogen vil ud¬ 
komme ca. 1. november. 

Vi er overbeviste om, at dette nye samar¬ 
bejde vil være til gavn for ufo-sagen i Skandi¬ 
navien, og vi er særskilt glade for at kunne 
oplyse, at UFO-NYTs abonnenter gennem vor 
samarbejdsaftale er sikret eet eksemplar af 
hver fremtidig bogudgivelse til en pris, der 
vil ligge ca. 25 % under boglade prisen. Vi 
regner med fremover at udsende 1 —2 bøger 
om året, og en hurtig kalkulation vil vise, at 
medlemmerne derved får en hel del af abon¬ 
nementsprisen tilbage igennem de opnåede be¬ 
sparelser på bøgerne. 

Jeg er derfor overbevist om, at alle parter 
vil få glæde og fordel af dette nye SUFOI 
initiativ. 

Erling Jensen 


Erling Jensen er bortrejst på ferie de første 
fjorten dage af juni. Eventuelle henvendelser 
vedrørende observationer bedes rettet til X. P. 
Madsen. Øvrige henvendelser til G. Weichardt. 

UBATUBA 

MAGNESIET - er det ikke-jordisk? 


1. Historien bag de mystiske metalstumper 

Olavo T. Fontes 

Den 14. september 1957 berettede Ibrahim 
Sued, en velkendt societyreporter fra Rio de 
Janeiro, en mærkelig historie, som forbløffede 
læserne af hans spalte i bladet ”0 Globo”. Un¬ 
der overskriften »Et stykke af en flyvende dis¬ 
kos« skrev han: 

Vi har modtaget dette brev: »Kære mr. Ibra¬ 
him Sued. Som en beundrer af Dem og en 
trofast læser af Deres spalte vil jeg gerne sende 
Dem noget af højeste interesse for en presse¬ 
mand, noget om de flyvende diskos. Under 
forudsætning af, at De tror, de eksisterer, na¬ 
turligvis. Jeg troede ikke noget af det, man 
sagde eller skrev om dem. Men for nogle dage 
siden blev jeg tvunget til at skifte mening. Jeg 
fiskede sammen med nogle venner på et sted i 
nærheden af byen Ubatuba, Sao Paulo, da jeg 
fik øje på en flyvende skive. Den nærmede sig 
kysten med utrolig hastighed og en ulykke, det 
vil sige et styrt i havet, syntes uundgåeligt. 
Men i sidste øjeblik, da den næsten strejfede 
vandet, foretog den en skarp drejning opad og 
steg hurtigt med fantastisk fart. Vi fulgte fore¬ 
stillingen med øjnene på stilke, da vi så skiven 
eksplodere i flammer. Den blev sønderdelt i 
tusindvis af brændende stykker, som faldt gni¬ 
strende ned med pragtfuld lysvirkning. Det 
lignede fyrværkeri, på trods af, at det foregik 


midt på dagen. De fleste af disse stykker, næ¬ 
sten dem alle, faldt i havet. Men nogle små 
stykker faldt ned nær stranden og vi indsam¬ 
lede en masse af dette materiale — som var 
lige så let som papir. Jeg vedlægger en lille 
prøve af det. Jeg kender ikke nogen, jeg kan 
stole på, som jeg kan sende det til, for at få 
det analyseret. Jeg har aldrig læst om, at man 
har fundet en flyvende diskos, eller at man har 
samlet stykker eller dele af en tallerken. Det 
skulle da være militære myndigheder, der havde 
fundet noget, og holdt det hemmeligt. Jeg er 
sikker på, at sagen vil være af stor interesse 
for en så glimrende redaktør, som De er, og 
jeg sender to kopier af dette brev — et til 
bladet og et til Deres private adresse.« 



U batuba-magnesium - indstøbt i plastic 

Fra beundreren (underskriften er ikke læse¬ 
lig) modtog jeg sammen med ovennævnte brev 
stykker af et mærkeligt metal . . . 

Den usædvanlige historie pirrede min nys¬ 
gerrighed. Ibrahim Sued havde aldrig skrevet 
om UFOer før. Min første tanke var, at det 
hele kunne være en spøg eller et veltilrettelagt 
falskneri. Jeg prøvede på at overbevise mig 
selv om, at dette var den indlysende forklaring 
og at opgive sagen, men jeg følte, at jeg burde 
gøre noget, for at afklare den tvivl, der var 
opstået i mit sind. Jeg måtte kontakte mr. 
Sued, se på »stykkerne« og finde det svar, jeg 
søgte efter. Jeg ringede til ham samme dag og 
bad ham mødes med mig, for at vi kunne dis¬ 
kutere sagen. Det gik han ind på. 

Jeg kom til ham i hans hjem fire timer se¬ 
nere. Der på bordet så jeg prøverne, som var 
sendt ham af den ukendte læser — tre små 
stykker af en mat-grå massiv substans, der lig¬ 
nede metal af en eller anden art. Overfladen 
var ikke glat og poleret, men helt uregelmæs¬ 
sig og tilsyneladende stærkt oxyderet. Deres 
udseende tydede på, at de, hvis de virkelig var 
af metal, var stykker eller dele af en større 
metallisk masse eller genstand; faktisk var 
overfladen på en af prøverne oversået med 
næsten mikroskopiske brud, alle på langs, og 
havde tilmed på den ene side en stor revne, 
der løb på langs gennem næsten to trediedele 
af længden, som om det stykke var sprængt 
ved en eller anden kraft. De andre viste ikke 
så mange brud eller revner, men overfladen 
var visse steder dækket af et hvidligt materi¬ 
ale på alle prøverne. Disse hvidlige pletter af 
en pulverformet substans lå som et tyndt lag. 
Det fine, tørre pulver sad fast, men kunne let 
fjernes med en negl. Det fyldte også revnerne 
og bruddene på overfladen af den første prøve. 
Dette pulver udviste nogen lighed med den 


Dr. Olavo T. Fontes er den i UFO-kredse 
velkendte , desværre alt for tidligt afdøde bra¬ 
silianske UFO-ekspert, der bl.a. har skrevet 
beretningen om Trinidade-fotografierne. Se 
hæftet »Trinidade-observationerne «, udsendt af 
SUFOIs forlag. (Det er forresten næsten ud¬ 
solgt!) 


hvidlige pulveriserede slagge på et stykke 
brændt trækul — som om stykkerne var blevet 
brændt af ild eller var beskadiget af for megen 
varme. To af disse prøver blev senere foto¬ 
graferet i deres originale form. 

Mr. Sued sagde, at materialet ved første blik 
lignede bly — på grund af den grå farve — 
men at jeg hurtigt ville finde ud af, at det 
ikke kunne være bly, et tungt metal, hvis jeg 
prøvede vægten i mine hænder. Han havde ret. 
Materialet var let, afgjort lettere end alumi¬ 
nium — næsten ligesom papir. Overrasket for¬ 
talte jeg mr. Sued, at jeg havde nogle venner 
med videnskabelig uddannelse, som jeg even¬ 
tuelt kunne få til at undersøge prøverne. Han 
sagde, at han intet vidste om UFOer, og at 
han endog var overbevist om, at de ikke eksi¬ 
sterede. Han var ikke nysgerrig med hensyn 
til prøverne, og jeg måtte få dem. Naturligvis 
ville han gerne høre resultatet, hvis man fandt 
noget usædvanligt i analysen. Jeg takkede ham 
for hans elskværdighed, lovede at holde ham 
underrettet og tog prøverne med. 

»Fly in g Saucers , the startling evidence . . 
(Signet New York 1966). 

p. 105-106 / BK. 


2. Hvad der videre skete .. . 

. . . Fontes overdrog stumperne til Mineral 
Production Laboratory, en afdeling under det 
nationale mineral-produktions departement i 
det brasilianske landbrugsministerium. En ke¬ 
misk analyse her afslørede, at stumperne — 
eller i hvert fald en del af dem — var metal 
af en eller anden art. Der blev udført endnu 
tre undersøgelsesrækker: 

- To spektrografiske analyser viste, at me¬ 
tallet var magnesium af en meget stor ren¬ 
hed. Der var ingen andre metalliske elemen¬ 
ter i det. 

- Flere røntgenstråle-brydnings analyser vi¬ 
ste, at prøverne var usædvanlig rent mag¬ 
nesium. Der blev også fundet små mængder 
af et ukendt krystallisk stof, der senere blev 
analyseret som værende magnesium hy- 
droxyd. 

- Vægtfylden af en prøve var 1.866; hvis 

det havde været rent, jordisk magnesium, 

skulle den have været 1.741. 

Fontes* konklusion i 1962 blev derfor: »Mag- 
nesiet i de analyserede prøver, der i spektro¬ 
grafis forstand var absolut rent, repræsenterer 
noget hinsides rækkevidde for den jordiske vi¬ 
denskabs nuværende tekniske udvikling . . . 
De er »stumper« af et ikke-jordisk fartøj . . .« 

Det, der var tilbage af prøverne, sendte 
Fontes til den amerikanske UFO-organisation 
APRO; så det kunne blive undersøgt yderligere. 
APRO sendte et stykke til det amr. flyve¬ 
våben, hvor en mand ved en strålings-spektro¬ 
graf uheldigvis kom til at brænde hele prøven, 
inden man havde fået noget resultat. Flyvevåb¬ 
net bad om endnu et stykke, men da APRO 
allerede var blevet »brændt af«, én gang, næg¬ 
tede de at udlevere mere. Et lignende forsøg 
på at samarbejde med Atomenergikommissio¬ 
nens laboratorier mislykkedes også. APRO 
låste den resterende lillebitte stump inde i en 
bankbox, og der blev den, til Condonkommis- 
sionen dukkede op på arenaen. 

Davis Saunders skriver om Ubatuba-mag- 
nesiet i sin bog: ”UFOs? Yes!” (Signet, New 
York 1968). Saunders var en af de videnskabs- 
mænd, der røbede, at Condon-kommissionen 
var forudindtaget — og derfor blev fyret fra 
kommissionen. (Se bl.a. UFO-NYT nr. 5, 1968): 

I november 1967 fik Condon-projektet en 
orientering af Air Force Office of Special Inve- 
stigation (OSI), der er flyvevåbnets modstykke 
til FBI. OSI beskrev bl.a. en nyudviklet viden¬ 
skabelig undersøgelses-teknik, der blev kaldt 
Neutron Aktiverings Analyse. Populært sagt 
startes processen ved, at man anbringer prøven 
i en plastbeholder midt i en atomreaktor og 
mætter (bombarderer) den med neutroner. Dette 
gør materialet radioaktivt. Derefter bliver prø¬ 
ven taget ud og anbragt i et gamma-strålings 
spektrometer, der kan afsløre mange elementer 
i så små koncentrationer som en milliontedel 
enhed. Spektrometeret måler energien i hver 
enkelt gamma-stråle. Da hver bestanddel har 
sit energi-niveau, kunne man måske med denne 
forædlede teknik lære mere om Ubatuba-stum- 
pernes sammensætning. 

Vi fik overladt et stykke på størrelse med 
det yderste led på en lillefinger. Det vejede 


mindre end 5 gram, var skinnende, tydeligt 
metallisk og havde en uregelmæssig, krystallinsk 
overflade. I februar 1968 blev det underkastet 
Neutron Aktiverings Analysen på FBI-labo- 
ratoriet i Washington. Det gav interessante re¬ 
sultater. Prøven var i virkeligheden ikke ren 
magnesium, men mønsteret af urenheder var 
meget besynderligt. Ved symposiet d. 29. juli 
1968 afslørede Dr. James A. Harder (læs om 
Harder i UFO-NYT nr. 5, 1970), hvad FBI- 
laboratoriet havde fundet frem til: 

— Prøven er 99,9 % rent magnesium; rest¬ 
stofferne udgør ialt kun ca. 1 promille. 

— De vigtigste reststoffer er ca. 500 million¬ 
tedel strontium, ca. 500 milliontedel zink, 
og mindre mængder af barium, mangan og 
chrom. 

Imidlertid er det mere betydningsfuldt, hvad 
prøven ikke indeholder. Hvis fragmentet var 
ultra-rent jordisk magnesium, ville man vente 
at finde én af fire betingelser opfyldt: 

— Hvis prøven var en jordisk magnesium¬ 
legering, kunne det have indeholdt alumi¬ 
nium eller kobber eller begge dele. Der var 
intet aluminium og kun en anelse kobber. 
— Hvis nogen havde gjort sig alvorlige an¬ 
strengelser for at forædle prøven, ville det 
være vanskeligt at fjerne bestanddelen kal¬ 
cium. Der var intet i prøven. 

— Hvis nogen havde udført et usædvanligt 
fint arbejde med at fjerne dette kalcium, 
ville han næsten givet have gjort det ved at 
benytte en kvarts-beholder. Dette ville have 
påført prøven ganske små mængder silicone. 
FBI-prøverne viste, at der intet silicone var. 
— Hvis nogen havde anvendt den ypperste 
teknik, til rådighed i 1968, ville han have 
benyttet gentagen forædling af metallet un¬ 
der kraftigt vakuum. Det ville, for at frem¬ 
bringe dette vakuum, være nødvendigt at 
anvende en kviksølv-damp pumpe. Dette 
ville medføre en kviksølv-forurening af ma¬ 
terialet. Der var intet kviksølv i Ubatuba- 
prøven. 

Som De derfor kan se, er urenhederne ikke 
af en art, der »tæller med«. Set fra synsvinklen 
jordisk metallurgi kan prøven derfor siges at 

være 100,0 % ren, efter som den ikke indehol¬ 
der noget ”by accident”. 

Nu vil et logisk spørgsmål være: »Hvad be¬ 
tyder dette besynderlige mønster af reststoffer?« 
Ifølge Harder findes alle de tilstedeværende 
elementer i det, der kaldes »en tæt, sekskantet 
krystalstruktur«. Det mest almindelige eksem¬ 
pel på dette er grafit. Disse strukturer har en 
fantastisk styrke i to dimensioner, og — som 
arkitekt Buckminster Fuller har bevist med sine 
geodætiske kupler — er der metoder, hvorved 
man kan overvinde den 3. dimensions skrøbe¬ 
lighed. (Se også UFO-NYT nr. 5, 1970, side 
179). Dette fører os til den hypotese, at denne 
særlige legering har usædvanlig stor styrke. 

I 1957 var legeringen åbenbart ukendt på 
Jorden; metallurgerne var sikkert ikke i stand 
til at kopiere den. I dag har vi den teknologi, 
der fordres for at fremstille et stort stykke af 
legeringen og afprøve hypotesen. 

Jeg kan kun sige, at hvis de brasilianske 
fiskere ikke i virkeligheden opsamlede stumper 
af et rumskib, så gennemførte nogen et af hi¬ 
storiens mest forfinede videnskabelige fup¬ 
numre. ”UFOsf Yes!” / IOKj 

3. Hvad siger Condon-kommissionen? 

Nå, men det var den »udstødte« Saunders’ 
vurdering. I den endelige officielle rapport fra 
Condon-kommissionen kom analyseresultatet til 
at figurere anderledes (Scientific Study, Ban- 
tam, N. Y. 1968). Man foretog en sammenlig¬ 
ning med en prøve af 3-dobbelt forædlet mag¬ 
nesium magen til prøver, som Dow Chemical 
Company havde fremstillet på bestilling mindst 
25 år tidligere. Koncentrationen af 8 restele¬ 
menter blev målt, og grænserne for fejlmåling 
angivet: 


Element 

Dow magnesiet 

Mangan 

4,8 ± 0,5 

Aluminium 

ikke konstateret 

Zink 

5,0 ± 1,0 

Kviksølv 

2,6 ± 0,5 

Chrom 

5,9 ± 0,12 (1,2) 

Kobber 

0,4 ± 0,2 

Barium 

ikke konstateret 

Strontium 

ikke konstateret 


Mangan, aluminium, zink, kviksølv og chrom- 
værdierne måltes ved direkte gamma spektro- 
metri, og målinger af halveringstid. Kobber-, 
barium- og strontium-værdierne konstateredes 
ved gamma spektrometri efter radiokemisk ud¬ 
skillelse af elementerne. 

Efter som rutinemæssigt udførte spektrogra- 
fiske analyser af forædlet magnesium ikke vi¬ 
ser restelementer i større koncentrationer end 
nogle få %, viser ovennævnte analyseresulta¬ 
ter, at det påståede UFO-fragment ikke er nær 
så rent som magnesium fremstillet af kendt, 
jordisk teknologi inden 1957, året for UFO- 
rapporten. 

Selv om det brasilianske fragment viste sig 
ikke at være rent som påstået, var der stadig 
mulighed for, at metallet var enestående. Det 
høje indhold af strontium var særlig interes¬ 
sant, efter som strontium ikke ventes at være 
reststof i magnesium, fremstillet ved normale 
produktionsmetoder; og Dow’s tekniske direk¬ 
tør, dr. Busk, kendte ingen, som med forsæt 
tilførte strontium til magnesium, beregnet på 
salg. Yderligere analyser viste, at der var stron¬ 
tium, og at det var jævnt fordelt i hele prøven. 
Sandsynligvis var dette strontium tilført med 
forsæt under forarbejdningen. Metallografiske 
undersøgelser viser store, aflange magnesium¬ 
korn, der tyder på, at metallet ikke var blevet 
bearbejdet efter størkningen fra flydende eller 
damp-form. Det synes derfor tvivlsomt, om 
denne prøve har været en del af et bearbejdet 
metalobjekt. (Hvorfor har »man« forædlet det, 
hvis det ikke skulle »bruges til noget?« red.) 
En kontrol hos Dow viste, at deres laborato¬ 
rium gennem årene havde fremstillet eksperi¬ 
mentelle portioner magnesium-legering indehol¬ 
dende fra 0,1-40 % strontium. Så tidligt som 
25. marts 1940 havde de fremstillet 700 gram 

Det brasilianske UFO 
35,0 ± 5,0 

(<5) ikke konstateret (<10) 

500,0 ± 100,0 
ikke konstateret 
32,0 ± 10,0 
3,3 ± 1,0 
160,0 ± 20,0 
500,0 ± 100,0 

magnesium, der nominelt indeholdt samme 
koncentration af strontium som Ubatuba-prø- 
ven. Eftersom der kun vides at eksistere nogle 
få gram af Ubatuba-magnesiet, og disse kunne 
have været fremstillet af almindelig jordisk 
teknologi, kendt siden 1957, afslører eksisten¬ 
sen og sammensætningen af selve prøverne ikke 
noget om deres oprindelse. Påstanden om usæd¬ 
vanlig renhed er blevet modbevist. Stumperne 
viser ikke enestående eller ujordisk sammen¬ 
sætning, og de kan derfor ikke bruges som 
gyldigt bevis for den ikke-jordiske oprnidelse 
af et fartøj, af hvilket de er påstået at have 
været en del. 

”Scientific Study” / IOKj 

Dermed mente Condon-rapporten at have 
»manet spøgelset i jorden«. Men det spøger 
stadig — se blot: 

Ny analyse afslører 
„ensrettede partikler 11 

I 1967 udlånte APRO, efter anmodning, et 
af Ubatuba-magnesium stykkerne (nr. 3) til 
Condon-kommissionen, så man hér kunne fore¬ 
tage en undersøgelse. Under ledelse af dr. Roy 
Craig, en psysical chemist, blev det underkastet 
forskellige kemiske analyser. Condon-rapporten 
bragte et sammendrag af denne undersøgelse, 
hvori det blev erklæret, at magnesium så rent 
som den forelagte Ubatuba-prøve tidligere var 
fremstillet på Jorden af Dow Chemical Co. Dr. 
Craig afviste sagen med den begrundelse, at 
»stykkerne ikke viste enestående eller ujordisk 
sammensætning . . .« 

Som følge af Condon-rapportens negative 
resultater fortsatte APRO sin egen undersø¬ 
gelse og overlod i 1969 resten af Ubatuba-mag¬ 
nesiet til dr. Walter W. Walker, konsulent i 
metallurgi, så han kunne foretage en strukturel, 
ikke-ødelæggende analyse. Det var første gang, 
en metallurg havde set nøjere på Ubatuba- 
magnesiet, eller man havde foretaget en struk¬ 
turanalyse. Dr. Walker, professor i teknisk 
metallurgi ved universitetet i Arizona, Tucson, 


Dr. Walter 
W. Walker 

underkastede, med assistance af en kollega Ed 
Benn, magnesiet mikrohårdheds undersøgelser, 
røntgen-brydnings analyser, mikrostruktur-un¬ 
dersøgelser og dislokations-prøver ved hjælp af 
ætsning. Dr. Walkers arbejde blev vurderet og 
godkendt af APRO’s (anden) konsulent i me¬ 
tallurgi, dr. Robert W. Johnson, som ikke ken¬ 
der dr. Walker personligt. Dr. Johnson er ud- 
viklings-metallurg og leder af Advanced Mate¬ 
rials Division, Materials Research Corporation, 
Orangeburg, New York. 

Ifølge deres undersøgelser er Nbatuba- 
magnesiumstykkerne retningsbestemt størknede 
støbninger . Retningsbestemt størkning havde 
man ikke udforsket så tidligt, som da Ubatuba- 
UFO-hændelsen fandt sted (1957). »Dette 
kan«, erklærede dr. Walker forny lig, »fortolkes 
som betydende, at prøverne stammer fra en 
mere avanceret kultur.« De relative krybe- 
karakteristika for Ubatuba-prøverne og de til¬ 
svarende for jordisk materiale bestemtes ved 
hjælp af indsnit-krybe-metoden. Ubatuba-prø¬ 
verne viste sig at være langt mere krybe- 
modstandsdygtige over for træk-påvirkninger 
end jordiske prøver. 

APRO-rapporten ved dr. Walker og dr. 
Johnson erklærer: »Sådan langsom, retnings¬ 
bestemt afkøling (d.v.s. »ensretning« af partik- 

lerne under størkningen) kan være blevet an¬ 
vendt med hensigt, for at opnå visse fysiske 
eller mekaniske egenskaber, som ikke normalt 
findes i tilfældigt, polykrystallinsk magne¬ 
sium . . . Imidlertid er de egenskaber, som har 
været ønsket i det foreliggende tilfælde, først 
og fremmest en spekulationssag.« Rapporten 
fortsætter: »Intet sted i vor nuværende tekno¬ 
logi har man brug for orienteret, støbt, grov¬ 
kornet metal, som vi har set det i denne un¬ 
dersøgelse. På den anden side kan man kun 
gisne om den mulige anvendelse af sådanne 
materialer i avanceret kontrol af fremdrifts¬ 
systemer. På en temmelig indirekte måde kan 
dette tages som et argument for ujordisk op¬ 
rindelse.« 

Med hensyn til Dow-magnesiet, som Condon- 
rapporten anvendte til afvisning af sagen, 
erklærer rapporten: »Den generelle ringe hård¬ 
hed af Dow-materialet svarer til Ubatuba- 
materialets. 

Imidlertid besidder Ubatuba-materialet over¬ 
ordentlig meget bedre høj-temperatur egenska¬ 
ber, sandsynligvis på grund af mangelen på 
kontaktflader mellem metallets korn.« Rappor¬ 
ten konkluderer: ». . . virkningen af høje 
temperaturer er langt mindre på Ubatuba- 
materialet end på jordisk polykrystallinsk ma¬ 
teriale af tilsvarende renhed.« 

Angående forskellen i renheden mellem 
Ubatuba prøve nr. 1 analyseret i Brasilien, 
prøve nr. 2 analyseret af Atomenergikommis¬ 
sionens (AEC) nationale laboratorium og Dow 
metalproduktlaboratorium og prøve nr. 3 ana¬ 
lyseret af UFO-projektet ved Colorado-univer- 
sitetet, meddeler rapporten: »Hvis prøve nr. 1 
havde samme sammensætning som prøve nr. 2, 
og hvis den spektografisk-tekniske udstråling 
var identisk, så skulle de meddelte analytiske 
resultater også være identiske. Men det var de 
ikke. Spørgsmålet er derfor, om uoverensstem¬ 
melsen ligger i analyse-teknikken eller i sam¬ 
mensætningen . . . Hvis to dygtige, velansete 
laboratorier til måling af spektografisk udstrå¬ 
ling som AEC laboratoriet og Dow laboratoriet 
ikke kan opnå samme resultater med den 
samme prøve (prøve nr. 2), så har vi ingen 
grund til at formode, at den brasilianske ana¬ 
lyse (prøve nr. 1) var mindre præcis end de 


nordamerikanske analyser af prøve nr. 2 (som 
formodet i Condon-rapporten). Hvis det accep¬ 
teres, at den brasilianske analyse af prøve nr. 1 
var lige så korrekt som analyserne af prøve 
nr. 2, så kan man kun konkludere, at prøve 
nr. 1 var langt renere end prøve nr. 2.« 

Tidligere i denne rapport udtrykte APRO- 
videnskabsmændene overraskelse over, at Con¬ 
don-rapporten (på basis af støbningsstrukturen 
af Ubatuba-magnesiet) havde erklæret, »det 
forekommer derfor tvivlsomt, om denne (Uba¬ 
tuba) prøve har været en del af et fabrikeret 
metalobjekt.« APRO-rapporten erklærer: »Til¬ 
syneladende er støbninger i Condon-kommis- 
sionens øjne ikke fabrikerede metalobjekter. 
Forfatterne (altså APRO’s) tror, at hele USA’s 
støbeindustri vil rejse indvending mod denne 
konklusion.« 

APRO er vældig tilfreds med, at den ual¬ 
mindelige struktur er blevet undersøgt af to 
kompetente videnskabsmænd, rent bortset fra 
magnesiets store renhed. Vi vil gerne takke og 
komplimentere dr. Walker og dr. Johnson for 
deres indsats i dette arbejde. Det fuldstændige 
resultat af deres undersøgelser vil sandsynligvis 
blive præsenteret i bogform i nærmeste fremtid. 
Yderligere detaljer vil blive givet, når de er 
til rådighed. 

Læsere, der er kyndige i fysisk kemi eller 
metallurgi, er velkomne til at sende deres kom¬ 
mentarer eller meninger om disse nye resulta¬ 
ter til SUFOI. 

The APRO BULLETIN , juli-august 1970 

/BK. 

Ord-forklaringer af Sven-Oluf Frederikson , 
GICOFF: 

Røntgenbrydningsanalyser indebærer, at man 
ved at lade røntgenstråling falde ind på et 
krystal kan måle afstanden mellem atomerne i 
dette. 

Dislokations-prøver er undersøgelser af de¬ 
fekter i opbygningen af krystallerne. Gennem 
disse prøver kan man finde ud af det pågæl¬ 
dende stofs styrke. 

Et stofs krybe-egenskaber er det samme som 
dets træk-styrke. 

At magnesiet har bedre høj-temperatur egen¬ 
skaber betyder antagelig ikke, at det har højere 

smeltepunkt, men at materialet op til smelte- Walker og Dr. Robert W. Johnson overrakt 
punktet bedre tåler høj temperatur. den videnskabelige UFO-forsknings pris, ind- 

Ved en pressekonference d. 19. september stiftet til minde om Dr. Olavo T. Fontes. 
1970 afholdt af APRO, fik Dr. Walter W. Iver O. Kjerns. 


Det kritiske hjørne 


Spøgelsesraketterne 
over Skandinavien i 1946 

Af Willy Wegner 

I sommeren 1946 blev Skandinavien hjem¬ 
søgt af himmelfænomener, som sidenhen er ble¬ 
vet regnet for analoge med flyvende tallerke¬ 
ner. 

Det var især over Sverige, at disse fænomener 
optrådte, men spøgelsesraketterne, som de of¬ 
test blev kaldt, viste sig også over Norge, Dan¬ 
mark og Finland. 

Observationerne begyndte at tage til i star¬ 
ten af juli 1946, og fortsatte ind i september, 
hvor de langsomt ebbede ud. 

Observatører, som så disse genstande på him¬ 
len, blev ofte bange, og ringede til politiet og 
andre myndigheder, i håb om at kunne få en 
beroligende forklaring. Myndighederne stod 
imidlertid lige så uforstående overfor disse fæ¬ 
nomener som enhver anden. 

At folk var skræmte, var der ikke noget at 
sige til. Anden verdenskrig var netop over¬ 
stået, og man havde stadig de tyske V-l og 
V-2 bomber i frisk erindring. Ganske vist var 
disse bomber ikke rettet mod Sverige under 
krigen, men man havde ikke glemt en vild¬ 
faren V-l bombe, som slog ned i Midtsverige i 
1945. 

Den svenske hærledelse udsendte den 7. au¬ 
gust en officiel redegørelse om spøgelsesraket¬ 
terne. I hærledelsens beretning blev det slået 
fast, at spøgelsesraketterne var et faktum, men 
samtidig påvistes det, at adskillige, cirka 80 %, 
af de observerede fænomener havde en ganske 


Udsnit af bille¬ 
de, taget fra 
skærgården 
uden for Stock¬ 
holm. En særlig 
fremkaldelses¬ 
teknik har af¬ 
sløret, at „pro¬ 
jektilet" befin¬ 
der sig midt i 
lysstriben, ikke 
foran. „Daily 
Telegraph" 
mente derfor, 
at „en ny frem¬ 
driftsmetode 

blev anvendt i disse våben". (Fl. Saucer News 9,55.) 


naturlig forklaring. Undersøgelser på basis af 
observationer viste, at raketterne, generelt set, 
bevægede sig i en bue ind over Sverige fra syd. 
I denne store bue kunne de nå helt op i Nord¬ 
sverige, men som regel bøjede de af over Midt¬ 
sverige og forsvandt ud over havet i østlig 
retning. 

Ikke alle raketter nåede at forlade svensk 
område. Der lå rapporter om nedslag af så¬ 
danne objekter forskellige steder i Sverige, og 
ofte så man også raketter eksplodere i luften. 
Et af de nedslag, de svenske myndigheder stu¬ 
derede, fandt sted den 19. juli i en sø nær 
Nederkalix i Nordsverige. Nedslaget blev iagt¬ 
taget af en lokal landmand, som så en kaskade 
af vand slå op i luften, uden der dog indtraf 
nogen eksplosion. (1) Man havde også stumper 

af spøgelsesraketter til undersøgelse, bl.a. efter 
et nedslag nær Sundswall den 11. juli. (2) 

Der fandt også overflyvninger sted over 
Danmark, omend i mindre grad end Sverige. 
I begyndelsen tog de danske myndigheder 
meget let på sagen, og en dansk officer fra 
Generalkommandoen udtalte den 2. august: 
»Vi tror ikke på alle disse rygter. Forleden 
f.eks. havde folk i Korsør set en »spøgelses¬ 
bombe« slå ned i bæltet. Det viste sig at være 
en skypumpe, der havde rejst en høj vandsøjle. 
Folks fantasi er meget stor i øjeblikket, det har 
vi konstateret i rigt mål i den sidste tid. Jeg 
har ikke hørt om de sidste fund i Sønderjyl¬ 
land endnu, men dem tror jeg heller ikke på. 
Næe, vi vil se en raket eller spor af den, før 
vi tror på det«. (3) 

Mange tallerken-interesserede vil nikke gen¬ 
kendende til ovenstående citat. Officerens be¬ 
tragtninger vedrørende de fund man havde 
gjort i Sønderjylland, viste sig dog at være 
rigtige. Det, der blev fundet, havde intet med 
spøgelsesraketterne at gøre. (3) 

DANSKE OBSERVATIONER 

Den 26. juli sad en dame, som boede ved 
Hareskoven, ude på sin terrasse, da hun for¬ 
skrækket får øje på et lys på himlen. Der kom 
en raket af form som en pil i susende fart hen 
over himlen» Den var gylden og blændende. 
Det hele tog kun et øjeblik. (4) 

Samme dag, ved 10-tiden, så en mand fra 
Granskoven i Kolding en hvidglinsende gen¬ 
stand, der med stor hastighed bevægede sig 
gennem luften i sydvestlig retning. Genstanden 
blev beskrevet som en svane uden hals. Den 
var lydløs, og der blev ikke set nogen røgud¬ 
vikling. (5) 

Den 28. juli blev der set en genstand over 
Høng ved Slagelse. En del mennesker observe¬ 
rede en skinnende genstand, der med stor fart 
fløj tværs over himlen. Den var kun synlig i 
en halv snes sekunder på grund af den store 
fart, hvormed den bevægede sig, og alene far¬ 
ten udelukkede, at der kunne være tale om en 
højtgående flyvemaskine. De mennesker, som 
så den, var af den opfattelse, at det måtte være 
et af de mystiske projektiler eller raketbomber, 
som var blevet set over Sverige i stort antal. 
( 6 ) 


Den 3. august så en ung landmand i Borup, 
Sjælland, en projektillignende genstand klokken 
7 om morgenen. Landmanden var i marken, 
og stod og fulgte et fugletræk, da han fik øje 
på objektet. Højt oppe på himlen så han en 
genstand, som med lynets fart fir hen over 
himlen, for kort efter at forsvinde bag en sky. 
Han mente, at genstanden havde form omtrent 
som et projektil. Objektets længde blev anslået 
til en meter. Der kunne høres en svag sum- 
mende lyd umiddelbart efter observationen, og 
landmanden satte det i forbindelse med objek¬ 
tet. (7) 

Den 13. august, klokken 3,45, så en nat¬ 
vægter noget på himlen over Struer. Han be¬ 
rettede følgende: »Jeg kom gående op ad en 
kældertrappe i telefonselskabets bygning midt 
i byen, da jeg så et lysskær på jorden, og idet 
jeg så op, opdagede jeg spøgelsesraketten, som 
med stor fart kom ind over byen fra nordøst. 
Den syntes at komme i temmelig stor højde 
efterladende sig en ildhale, der for mig så ud 
til at være 7-8 meter lang og godt 30-40 centi¬ 
meter bred. Pludselig begyndte fænomenet at 
bevæge sig i zig-zag, som om det var ved at 
gå i stå, og et øjeblik efter eksploderede det 
og gav et mægtigt lysglimt, der oplyste jorden 
fuldstændig. Raketten gav ikke nogen lyd fra 
sig, og efter eksplosionen syntes den at opløse 
sig til intet. Det hele varede kun ganske få 
sekunder«. (8) 

Den 14. august blev en spøgelsesraket set 
over København af en møllersvend, som var 
på natarbejde ved Toldbodmøllen i Toldbod¬ 
gade. Klokken 3,30 om morgenen var han ude 
på gaden for at få lidt frisk luft. Observatøren 
berettede: »Det var mørkt, men der var fuld¬ 
måne, og himlen var næsten skyfri. Pludselig 
så jeg raketten tone frem. Jeg vil anslå dens 
højde til cirka 1000 meter, og den gik i en 
fuldstændig lige bane parallelt med jorden. På 
et øjeblik var den forsvundet bag palæets tag 
(Frederik den Ottendes Palæ). Den så for mig 
ud ganske som et rundt projektil, og den efter¬ 
lod en rødlig-gullig stribe på himlen, før den 
forsvandt«. Møllersvenden udtalte endvidere: 
»Jeg nærer ingen tvivl om, at det var spøgelses¬ 
raketten, hvad der så end gemmer sig bag 
denne betegnelse«. (9) 

Den 15. august berettede en villaboer på 
Tuborgvej i København følgende: »En raket, 
der havde form som en rød ildkugle, kom fra 
sydvest og gik i østlig retning, indtil den nåede 
et punkt, der syntes at ligge lige over Hellerup. 
Her drejede den og tog kurs mod nord og for¬ 
svandt i retning af Klampenborg«. Observa¬ 
tionen blev oplyst at have fundet sted mellem 
klokken 21,45 og 22,10. Der var ingen støj i 
forbindelse med iagttagelsen, men derimod et 
flakkende skær. Højden blev anslået til adskil¬ 
lige tusind meter. (10) 

Samme aften så en CB’er (Civilbetjent) i 
Helsingør en lang bombelignende genstand med 
ildhale. Muligvis kan der være tale om det 
samme objekt, som blev set på Tuborgvej. 
Klokken 22,00 så CB’eren genstanden komme 
ind mod kysten, hvor han stod, men den drejede 
af i en vinkel på 90 grader og forsvandt syd¬ 
på. Den blev beskrevet som en V-2 bombe. (11) 

Den 16. august blev der om morgenen over 
Tureby, nær Køge, set to spøgelsesraketter sam¬ 
tidigt. De kom sydfra og lignede glødende 
kæmpecigarer. Med mellemrum udspyede de 
flammer, der havde en længde på omkring 
tyve meter, efterfulgt af en hvid røg. Deres 
højde blev anslået til omkring en kilometer. 
Der var flere vidner. (11) 

Den 17. august blev en spøgelsesraket obser¬ 
veret af en trafikassistent i Det Danske Luft¬ 
fartsselskab. Observationen fandt sted i Lyngby 
klokken 6,12 om morgenen. Trafikassistenten 
udtalte: »Klokken var 6,12, og jeg var på vej 
fra mit hjem på Nybrovej i Lyngby til mit 
arbejde i Det Danske Luftfartsselskab. Jeg ved 
ikke rigtig, hvorfor jeg kiggede op i luften, 
men det forekom mig, at jeg hørte noget hvisle. 
Jeg så op og fik øje på en af disse spøgelses¬ 
raketter. Den fløj i sydvestlig retning ude over 
Lyngby. Den var ikke så farligt højt oppe, 
cirka 2-300 meter, men dens hastighed var 
meget stor. Jeg koncentrerede især min op¬ 
mærksomhed omkring rakettens hale. Den ud¬ 
sendte et meget kraftigt, blå-hvidt skær. Halen 
var skarpt afgrænset, hvor den forlod selve 
bomben, og den strakte sig som en kegle bagud. 
Denne hale var cirka tre gange så lang, som 
den var bred, og meget længere end selve bom¬ 
ben. Det hele varede kun 2-3 sekunder, så for¬ 


svandt bomben bag et hus i sydlig retning. Jeg 
er ikke i tvivl om, at det er en af spøgelses¬ 
raketterne, og jeg tænkte straks, at det måtte 
være en bombe i lighed med de tyske V-2 
bomber«. (12) 

Samme aften blev der atter set spøgelses¬ 
raketter. Det var omkring klokken 20,40, hvor 
mange bilister og cyklister standsede op, for at 
betragte fænomenet ude over Øresund. (13) 

Den 18. august blev der gjort en observa¬ 
tion ved Hurup, på Kattegatkysten mellem 
Hals og Mariager Fjord. En dame stod ude på 
gårdspladsen, da hun så en lysende raketlig¬ 
nende genstand med hale. Den oplyste hele 
landskabet, og forsvandt i sydlig retning. Se¬ 
nere bemærkede en gårdejer fra Søndre Hurup, 
en ildkugle, der i lav højde f<5r hen over egnen. 
Han mente bestemt at det var en raket som 
fløj i retning syd til nord. (14) 

Den 18. og 19. august blev der atter set 
spøgelsesraketter over København. I forbin¬ 
delse med observationerne, kunne man iagt¬ 
tage en række kraftige eksplosioner som ud¬ 
løste flere store ildkugler. Flyveretningen var 
syd-nord, med en fart som et langsomtgående 
fly. (15) 

Den 19. august så en tolder, på en tur mel¬ 
lem Snekkersten og Helsingør, en spøgelses¬ 
raket. Klokken var cirka 21,30, da han bemær¬ 
kede en lysende genstand, som med ret stor 
fart fløj i nordvestlig retning, næsten lige over 
det sted hvor han befandt sig. Det samme 
fænomen blev iagttaget af nogle fiskere, som 
på omtrent samme tid lå med deres båd lidt 
nordligere. De fortalte at den lysende gen¬ 
stand jog af sted i en højde af cirka 1000 meter. 
Netop da de var ved at tabe den af syne, skif¬ 
tede den retning. En af fiskerne mente at have 
set en røgudvikling bag raketten. (16) 

Omkring den 20. august var der et nedslag 
af stor interesse. En gårdejer i det vestlige 
Danmark, var sammen med sin familie på vej 
hjem i bil. De så en spøgelsesraket komme 
glidende ned i lav højde. Den kom vestfra og 
faldt ned i en mark nær hans gård. Der hørtes 
ingen eksplosion ved nedslaget, og den ret 
tørre luzernemark blev ikke antændt. Gård¬ 
ejeren ledte efter rester af raketten, men fandt 
intet spor. Han fortalte at raketten lyste stærkt, 

men at den ingen røghale havde efter sig. Lige 
før den faldt, begyndte den at flyve snart op, 
snart ned. (17) 

Den 21. august om morgenen, klokken 2,15, 
så flere personer en raketbombe. Vidnerne ud¬ 
talte: »Vi kørte på en vej i en skov klokken 
cirka 2,15, da vi pludselig fik øje på raket¬ 
bomben. Den bevægede sig direkte mod nord, 
og gav et stærkt lys fra sig. Der kan ikke være 
tale om at vi kan have forvekslet det med 
stjerneskud, for det bevæger sig cirkulært, 
mens raketbomben gik i lige linie. Hastig¬ 
heden var meget stor og den var forsvundet 
i løbet af et minut«. Det blev oplyst at der 
ikke var nogen lyde ved observationen. (18) 

Den 27. august spredte en formodet raket¬ 
bombe skræk mellem beboerne i en nordjysk 
by. Et kvindeligt øjenvidne forklarede, at hun 
ved 21-tiden fra sin have så et kugleformet 
legeme suse hen over hendes hovede i trætop¬ 
højde. Bange dukkede hun sig ned mellem 
havens buske og pludselig eksploderede gen¬ 
standen. En vældig ildsøjle slog ud fra den 
med et øresønderrivende brag, og lyste op 
som var det dag. Flere af byens beboere så 
det. (19) 

REAKTIONER OG KOMMENTARER 

Den travleste nat man havde i Sverige med 
observationer af raketter, var natten mellem 
den 12. og 13. august. Telefoncentralerne på 
alle stockholmske dagblade var blokeret af 
mennesker som ringede angående spøgelsesra¬ 
ketterne. 

En svensk meteorolog, som var ved at stu¬ 
dere måneformationer, var samme aften så 
heldig at få en spøgelsesraket ind i synsfeltet 
på sin kikkert. »Pludselig fik jeg øje på et 
kraftigt lysende punkt der bevægede sig hen 
over himlen. Jeg troede først at det var en 
flyvemaskine, men opdagede hurtigt, at den 
havde alt for megen fart på, til at være en 
maskine. Jeg fik hele fænomenet i kikkertens 
synsfelt, og vil tro at den havde en længde på 
mindst 30 meter. Kroppen var metalglinsende. 
Pludselig så det ud, som stod den stille i luf¬ 
ten, hvorefter den sank til jorden i en stor 
bue, for i samme sekund at eksplodere, hvorved 
hele omegnen blev oplyst«. (20) 


I Sverige havde en amatørfotograf været 
så heldig at få taget et billede af en spøgelses¬ 
raket over Stockholm. Det ansporede tilsyne¬ 
ladende den danske avis, Nationaltidende, til 
at udskrive en fotokonkurrence. Den 16. august 
var der følgende overskrift i bladet: »500 kr. 
for et godt fotografi af en spøgelsesraket«. 
Avisen skrev at man havde startet konkur¬ 
rencen for at få et virkeligt godt billede, så¬ 
ledes at det kunne bevises at der ikke var tale 
om en »søslange«-historie. De 500 kroner kom 
dog aldrig til udbetaling. 

Den 24. juli havde chefen for den svenske 
hærs skydeskole, oberst Sven Ramstrom, udtalt 
at spøgelsesraketterne kun kunne skyldes me¬ 
teorer. At der imidlertid var tale om lidt mere 
end meteorer, blev vist ved at den svenske 
statsminister, Per Albin Hansson, udtalte til 
pressen, at man i regeringen endnu ikke havde 
materiale nok, til at kunne skride ind overfor 
nogen udenlandsk regering. På et tidspunkt 
var der også tale om, at Sverige ville indbringe 
sagen for De Forenede Nationer. Spøgelsesra¬ 
ketterne var efterhånden blevet til en inter¬ 
national affære, også engelske, franske og ame¬ 
rikanske aviser skrev flittigt om fænomenerne. 
USA’s viceudenrigsminister, Dean Acheson, ud¬ 
talte i forbindelse med de amerikanske avisers 
referater, at »det var yderst interessant at læse 
om disse fænomener«. 

I Sverige henstillede militære myndigheder 
til pressen om at fortie stednavne i deres re¬ 
ferater af observationer. I Danmark fulgte 
man efter, og den 21. august kunne man læse 
følgende i Nationaltidende: »Vore læsere må 
have os undskyldt, at vi i denne og fremtidige 
meddelelser om raketterne kun antydningsvis 
vil omtale stedet, hvor raketterne er set. Efter 
at det kan betragtes som en given ting, at 
raketterne er realiteter, er der grund til at for¬ 
mode, at en eller anden magt har interesse i at 
få opgivet positioner for rakettens bane over 
Danmark, og avis-meddelelser vil i så fald 
være god oplysning for den pågældende magt. 
Intet dansk blad har naturligvis interesse i at 
medvirke i så henseende og derved lette arbej¬ 
det for i og for sig uønskede, udenlandske 
iagttagere i vort land, og bortset fra beteg¬ 
nelser som »det sydlige, nordlige, vestlige og 

østlige Danmark«, vil meddelelserne derfor 
ikke blive stedfæstet her i bladet«. 

Dette er bl.a grunden til at de sidste af de 
ovenfor omtalte danske beretninger i denne 
artikel, ikke indeholder egentlige stednavne. 
Det gælder altså især observationer efter den 
21. august. 

Imidlertid var det ikke kun Skandinavien 
som blev besøgt af spøgelsesraketterne. I Lon¬ 
don udtalte et medlem af premierminister 
Tsaldaris stab, at spøgelsesraketter også over¬ 
fløj Grækenland, sædvanligvis i retning syd¬ 
nord. (21) 

Allerede midt i juli var der også observeret 
spøgelsesraketter i Schweiz. En stationsfor¬ 
stander i Gryon, ved Bex-Villars bjergbanen 
i Rhonedalen, stod og kiggede efter et fly 
over bjerget Dent du Midi, da han får øje på 
en spøgelsesraket. Han beskrev fænomenet som 
en uhyre stor stjerne, der bevægede sig mod 
nordøst. Til trods for at det var strålende sol¬ 
skin, kunne han se det lysende objekt klart 
og tydeligt. (22) 

Det kan ikke undre nogen at tankerne gik 
til Peenemiinde, som efter den anden verdens¬ 
krig nu lå i den russiske zone. På trods af at 
Royal Air Force i 1943 bombede Peenemiinde 
ganske grundigt, og satte tyskerne langt til¬ 
bage med udviklingen af V-bomberne, fandt 
russerne efter krigen alligevel uskadte dele af 
basen. 

Teorierne gik derfor ud på, at de meget om¬ 
talte spøgelsesbomber blev afskudt fra det 
nordlige Tyskland af russerne, med assistance 
af tyske videnskabsmænd. Det kunne naturlig¬ 
vis ikke bevises, hvilket hindrede den svenske 
regering i at skride ind overfor Sovjet. Offi¬ 
cielt begyndte russerne først at eksperimentere 
med raketter efter 1947. Imidlertid var der 
tale om at Sovjet havde fundet uskadte bombe¬ 
lagre i Nordtyskland. Blandt andet skal en 
funktionær i det tyske socialistiske enheds¬ 
parti have oplyst, at russerne i deres besættel¬ 
seszone var kommet i besidelse af en ny og 
kraftig, endnu uprøvet raketbombe — V-4 — 
fundet i underjordiske tyske fabrikker. 

Amerikanske militæreksperter mente at rus¬ 
serne forsøgte at afprøve disse raketter, og at 


de blev sendt mod mål ved Novaya Zemlya, 
i det nordlige ishav. 

Hvad der yderligere taler for, at spøgelses¬ 
raketterne i virkeligheden var raketter og ikke 
flyvende tallerkener er, at øen Rugen efter 
forordning fra den russiske besættelsesmagt 
blev lukket. Denne lukning blev sat i forbin¬ 
delse med russiske eksperimenter med V-2 bom¬ 
ber fra Peenemiinde. 

I Sverige modtog Forsvarets Luftforsvarsaf¬ 
deling ialt 997 rapporter om spøgelsesraketter 
i 1946. I bogen: »UFO! Nye fakta om de fly- 
gande tefaten«, skriver K. Gosta Rehn, at rap¬ 
porterne er forsvundet eller fjernet fra arkivet. 
De var væk, allerede inden Forsvarets Forsk¬ 
ningsanstalt overtog arbejdet med ufo-rappor¬ 
ter i 1966. Rehn fik sat en eftersøgning i gang, 
men det er aldrig lykkedes at finde samlingen 
med spøgelsesraketterne. 

Dette bevirker naturligvis, at det væsentligste 
kildemateriale falder væk sammen med analy¬ 
serne af diverse nedfald og rester fra raket¬ 
terne. 

Imidlertid gør det også sagen lettere for de 
tallerken-interesserede, der har taget spøgelses¬ 
raketterne til indtægt. Men denne udbredte 
tendens mellem tallerken-folk, syntes ikke altid 
lige berettiget. Alt, næsten alt, taler for, at det 
virkelig var raketter. Hvis man f.eks. studerer 
de rapporter, som er medtaget i denne artikel, 
og som i høj grad er et repræsentativt udvalg, 
så vil langt de fleste beskrivelser være karak¬ 
teristiske for raketter. 

Først og fremmest er der udstødningen og 
formen. Hvad der også kan peges på er flyve¬ 
måden. Det, at den drejer, er ikke usædvanligt 
for fjernstyrede raketter, og de zig-zag bevæ¬ 
gelser, der er, lige før de eksploderer eller styr¬ 
ter ned, kan f.eks. skyldes »host« i motoren 
grundet brændstofsvigt. Røgudvikling kan også 
variere i renhedsgrad. 

Det, der kommer nyere ufo-rapporter nær¬ 
mest, er måske nok observationen den 20. 
august, hvor en landmand så en raket falde 
ned, uden den efterlod sig spor. Udfra dette 
vil det være meget forkert at tage spøgelses¬ 
raketterne til indtægt, når man taler om taller¬ 
kenbølger. Hvad man derimod kan gøre, er at 
studere disse fænomener, idet en vis procentdel 

måske kan være andet end raketter og andre 
naturlige fænomener på himlen. Chancen for 
at få øje på flyvende tallerkener er altid 
større, når der er interesse for at kigge op, og 
det var der de måneder, hvor spøgelsesraket¬ 
terne fløj. 

KOMMENTAR: 

Det understreges, at de i artiklen fremsatte 
konklusioner er forfatterens. De dækker således 
(absolut) ikke nødvendigvis SUFOIs opfattelse. 
Redaktionen anvender artiklen som et debat¬ 
oplæg og ser meget gerne begrundede kommen¬ 
tarer fra læserne. IOKj 


KORT. FATTET 

— vil fremtidig erstatte overskriften KORT 
FOR HOVEDET, der har bydt nogle læsere 
imod. De havde fået det indtryk, at vi forag¬ 
tede de notitser, vi her præsenterede. Det var 
ingenlunde tilfældet. Men for at udelukke mis¬ 
forståelser skifter vi til ovenstående. 


HOLD UDKIG 
DEN 6. AUGUST! 

- så skal vi alle (over hele lan¬ 
det) ud og se efter UFO'er (- og 
måneformørkelse!) 

Mere på side 114 

Mange forskellige tanker svirrer gennem ho¬ 
vedet, når man præsenteres for et UFO-foto. 
Er det svindel? Er det en naturlig forekomst, 
blot fotograferet under usædvanlige forhold? 
Eller skulle netop dette billede vise et rumfar¬ 
tøj fra en fremmed klode? 

De fleste fotos stammer fra for os forholdsvis 
fjerne egne af kloden, så det er oftest forbun¬ 
det med store vanskeligheder at komme i nær¬ 
mere kontakt med de implicerede parter i en 
sådan sag for evt. personligt at foretage en 
form for kontrol, undersøgelse, efterforskning, 
eller hvad man nu vil kalde det. Naturligvis 
er det ønsketænkning for menigmand at rejse 
verden rundt for at kontrollere UFO-fotogra- 
fier. Men alligevel. Kunne man dog bare være 
på stedet, hvor en af de mere kendte tildragel¬ 
ser havde fundet sted. Det ville måske give 
svar på mange af de spørgsmål, man havde 
stillet sig selv i tidens løb. Hvordan? Kunne 
man ikke? osv. 

Sommerferien 1969 havde været planlagt i 


TAORMINA 

1954 


af Ole Henningsen 

lang tid. Den kendte turistby TAORMINA 
på Sicilien var målet. Umiddelbart før afrejsen 
falder blikket tilfældigt på den ledsagende tekst 
til et foto i LOOK 1 ): 

»Den italienske fotograf Guiseppe Grasso 
siger, at han tog dette billede i Taormina på 
Sicilien i 1954. Han fortæller, at UFO’erne 
bevægede sig på himlen i flere minutter. Dr. 
Donald H. Menzel fra Smithsonian Astrophy- 
sical Observatory, Cambridge, Mass., U.S.A., 
betvivler billedets ægthed. Menzel påpeger, at 
personerne i billedet tilsyneladende ikke ser i 
retning af »tallerkenerne«, men har blikket 
rettet lavere. Han peger også på, at skyggen 
på et af objekterne er i baggrunden, medens 
skyggen på det andet er i forgrunden. Grasso 
siger nu, at han er overbevist om, at genstan¬ 
dene var balloner brugt til meteorologiske må¬ 
linger. En af dem blev senere fundet i bjergene, 
siger han. Men de lignede en slags »flyvende 

tallerkener«, og folk iagttog dem, fordi de 
troede, at dette var forklaringen.« 

Endnu mere spændende lød beretningen, da 
jeg også læste teksten til billedet i »FLY¬ 
VENDE TALLERKENER — en alvorlig sag« 
af Frank Edwards 2 ): 

»Fotografi af UFO’er over Taormina, Sici¬ 
lien, i sommeren 1954. Objekterne var omkring 
30 meter i diameter, lydløse, og blev filmet af 
en fotograf fra United Press. Flere tusind men¬ 
nesker iagttog UFO’erne, indtil italienske jetfly 
indfandt sig og jagede dem bort.« 

I amerikaneren T. M. Wright’s bog ”The 
Intelligent Man’s Guide to Flying Saucers” 3 ) 
er teksten til billedet mere modereret, idet man 
indskrænker sig til at skrive: »30. november 
1954. Foto af objekter over Taormina, Sici¬ 
lien.« 

Det var femten år siden, at billedet iflg. kil¬ 


derne var taget, så chancerne for at finde foto¬ 
grafen og yderligere detaljer vedr. selve opta¬ 
gelsen var sikkert ikke store. Dog, prøves 
skulle det. 

Ved hjælp af telefonbøger, journalister fra 
det lokale pressecenter, venlige hotelværter, ita¬ 
liensktalende tyske turister, lykkedes det efter 
støvede traveture i bagende sol til sidst at finde 
frem til fotografen Gioseppe Grasso, der var 
ophavsmand til billedet. 

Samtalen med Grasso, der var yderst sym¬ 
patisk og gjorde et meget troværdigt indtryk, 
var i nogen grad hæmmet af sprogvanskelig¬ 
heder. Fotografen talte kun fransk og italiensk, 
men ved hjælp af datterens engelsk, tegninger 
m.v. lykkedes det dog i løbet af et par timer 
at få en nogenlunde klar fremstilling af tin¬ 
gene. 

Guiseppe Grasso er fotoreporter og ejer en 

lille fotoforretning på hovedgaden i Giardini, 
stationsby til den kendte turistby Taormina, 
der er beliggende på bjergskråningerne 2-3OD 
meter over havet nord for Giardini. 

Han husker ikke nøjagtigt, hvornår han tog 
billedet, men det må antages at være i 1954 
eller 1955. Det er taget kun et par hundrede 
meter fra hans hjem fra en mindre plads 
”Piazza Municipio”, hvorfra man har udsigt 
over havet mod øst. Mellem piazzaen og havet 
går den ene af byens hovedfærdselsårer, og til 
den side er opstillet det rækværk, der ses på 
billedet. 

Grasso forklarede, at de to genstande kun 
var synlige i et par minutter, inden de for¬ 
svandt ind over land mod bjergene i vestlig 
retning. En lokal avis skulle have berettet, at 
adskillige personer på en balkon i Taormina 
også havde set genstandene. Han huskede ikke 
mere, hvem de 4 personer på billedet var, lige¬ 
som han heller ikke huskede med hvilket ka¬ 
mera eller filmtype, billedet blev taget. 

Guiseppe Grasso var af den overbevisning, 
at det drejede sig om to meteorologiske ballo¬ 
ner, men fandt synet så usædvanligt, at han 
fotograferede det. Billedet blev solgt til det 
italienske billedbureau ”ANSA”, hvortil han 
afleverede negativet. Han er derfor heller ikke 
i besiddelse af aftryk af billedet, men gen¬ 
kendte det øjeblikkeligt, da jeg viste ham det 
afbildet i LOOK 1 ). 

Fire dage efter, at han havde solgt billedet 
til bureauet, ringede New York Herald Tribune 
fra Rom og spurgte, om det drejede sig om 
”Dishi Volanti” (flyvende tallerkener), hvilket 
han kraftigt benægtede. Alligevel bragtes fotoet 
verden over med tallerken-teksten. Herhjemme 
har det bl.a. været brugt af UDE OG 
HJEMME 4 ) nogle gange. 

Nogle få år efter tildragelsen satte det store 
italienske ugeblad ”Domenica del Corriere” sig 
i forbindelse med Grasso for at få bekræftet, 
at det virkelig drejede sig om »flyvende taller¬ 
kener«. Igen benægtede han, at dette var til¬ 
fældet, hvorefter ingen har forespurgt vedr. 
dette billede, før SUFOI tilfældigt dumpede 
ind i sagen. 

Guiseppe Grasso fortalte videre, at der få 
dage efter tildragelsen var kommet meddelelse 


om, at der i bjergene ved en lille landsby — 
Graniti — ca. 7 km nordvest for Giardini var 
fundet en vejrballon, ligesom der ved kysten 
ca. 10 km nord for Giardini var drevet en 
vejrballon i land ved en mindre by — S. Ales- 
sio. Grasso tog derefter til S. Alessio og besig¬ 
tigede ballonen, der var blevet indleveret til 
det lokale politi. Efter hans opgivelse var dia¬ 
meteren ca. 4 meter. 

På engelsk blev der udfærdiget en erklæring 
med følgende ordlyd: 


(Sy^t s s o / , 

_ W&i&k <7Au, 

aé 7 / 4 gz# / 6/ayati4*t, 

^ 7 d 'Hl* 


»Undertegnede Guiseppe Grasso erklærer 
herved, at fotografiet, taget af mig omkring 
1954 på Piazza Municipio i Giardini, af mig 
blev rapporteret til aviserne som værende en 
slags meteorologiske balloner. Ballonerne blev 
senere fundet i nærheden af de mindre byer 
S. Alessio og Graniti, og en af dem blev over¬ 
ladt til politiet i S. Alessio, hvor jeg selv så 
den. Størrelsen var omkring 4 meter. 

Giardini, den 22. august 1969. 

Guiseppe Grasso (sign.)« 

☆ 

Ja, men så er alt jo opklaret og i skønneste 
orden. Og dog! 

Den »spændende« tekst til dette billede i 
Frank Edwards bog 2 ) svarer ikke helt til Gui¬ 
seppe Grassos forklaring. Diameteren var ikke 
30 meter. De blev ikke filmet, men fotografe¬ 
ret og ikke af en fotograf fra United Press, der 

tilsyneladende senere købte rettighederne af 
ANSA. Det blev ikke på noget tidspunkt 
nævnt, at italienske jetfly skulle have været i 
området. 

Dr. Donald H. Menzel’s kritik af billedet er 
fremkommet i en af hans bøger 5 ) i 1963 og 
lyder således: 

»Et foto, der er spredt vidt omkring, anta¬ 
gelig taget ved Taormina, Sicilien i 1954, viser 
4 mænd, der står på en bro og tilsyneladende 
kigger efter to UFO’er, der svæver i luften. 
Den dybe skygge, mændene og broens rækværk 
kaster, viser, at solen skinnede klart, medens 
genstandene på himlen, der ligner omvendte 
låg til tekander og sukkerskåle, kun viser svage 
skyggepartier. Endnu mærkeligere er det dog, 
at skyggesiden på det ene UFO er i venstre 
side, medens den på det andet UFO er i højre 
side. Mændene på broen har hovederne anbragt 
i en sådan vinkel, at de umuligt kunne have 
set de afbildede objekter, hvorimod de tilsyne¬ 
ladende kigger på bakken i baggrunden i stedet 
for op på himlen. Selv en overfladisk undersø¬ 
gelse afslører dette billede som et naivt falsk¬ 
neri.« 

Efter skyggen at dømme og rækværkets pla¬ 
cering i forhold til verdenshjørnerne, er billedet 
tilsyneladende taget en formiddag hen under 
middag. Det er rigtigt, at på alle de udgaver 
af billedet, jeg har set, er der skarpe skygger 
fra mændene og rækværk m.v., medens skyg¬ 
gerne på objekterne er mindre fremtrædende. 
Ved en meget lys kopiering af billedet ses 
skyggerne næsten ikke, medens en meget mørk 
kopiering fremhæver den tilsyneladende diver¬ 
gens mellem de to skyggedannelser på objek¬ 
terne. Om skyggerne virkelig er modsat på de 
to objekter, eller det beror på kopieringen, kan 
efter min mening kun afgøres ved en undersø¬ 
gelse af det originale negativ. 

Om genstandene for dr. Menzel ser ud som 
sovsekander eller desserttallerkener fra »Måge¬ 
stellet«, er i denne forbindelse os andre ret 
ligegyldigt. 

Om mændene på piazzaen kunne se genstan¬ 
dene eller ej efter deres tilsyneladende synsret¬ 
ning at dømme, kommer særdeles meget an på 
størrelsen af og afstanden til objekterne. 



Det højdedrag, der befinder sig et stykke 
borte foran mændene, er i virkeligheden en 
landtange, der skyder sig ud i vandet — Taor¬ 
mina Cape —. Afstanden fra observationsste¬ 
det — Piazza Municipio — og Taormina Cape 
er ca. 1.750 meter. 

Såfremt de to genstande har befundet sig 
lige over hovederne på de 4 mænd, har de na¬ 
turligvis intet kunne se, til gengæld har gen¬ 
standene så heller ikke været mere end ca. 20 
cm i diameter, og det ville fotografen dog nok 
have bemærket. Hvis man antager, at genstan¬ 
dene befandt sig over Taormina Cape har jeg 
udregnet deres diameter til ca. 125 meter, hvil¬ 
ket jo er en anseelig størrelse. Har genstandene 
været nærmere, har størrelsen naturligvis været 
mindre, ligesom en større afstand til genstan¬ 
dene end ca. 1.750 meter også giver en større 
diameter end ca. 125 meter. 

Menzel nævner, at mændene tilsyneladende 
kigger mod Taormina Cape, i stedet for at 
kigge opad mod genstandene. Nu skal man tage 
i betragtning, at hvis man ser billedet i ændret 
beskæring, hvor flere omgivelser er med, æn¬ 
dres ens indtryk af mændenes synsretning i 
nogen grad. At de ikke ser direkte mod gen¬ 
standene, kan i nogen grad måske skyldes det 
meget skarpe lys, der er hen under middag en 
dag med klar sol. Måske ville man være til¬ 
bøjelig til at knibe øjnene lidt sammen, skygge 
med hånden og sænke hovedet lidt i forhold 
til det, man skal se på den klare himmel. 

Nogle vil måske fremhæve, at det ikke lig- 

ner vejrballoner. Mit kendskab til sådanne er 
ret ringe, men de fotograferede genstande har 
ikke megen lighed med andre fotos, jeg har set 
af vejrsonder m.v 

Guiseppe Grasso har ingen forklaring på alle 
disse spørgsmål. Han påstår, at der kun er tale 
om eet negativ og ingen dobbelteksponeringer 
m.v., og at billedet altså ikke er et falskneri. 
Han fotograferede blot, hvad der rent faktisk 
blev observeret. For fotoreporteren Guiseppe 
Grasso var det blot et billede som alle andre. 

Det var ham dog meget magtpåliggende at 
gøre opmærksom på, at der efter hans overbe¬ 
visning var tale om to vejrballoner, og han var 
meget forbavset over, at dette billede stadig 
dukker op i verdenspressen med urigtig tekst. 

At det var vejrballoner, mener han bevist 
ved fundet af de to nedfaldne ballonhylstre. 
Hertil kan dog indvendes, at såfremt man ser 
to balloner følges ad med en vestlig kurs, skulle 
det være mærkeligt, om den ene findes nordvest 
for Giardini, medens den anden må være dre¬ 
vet østpå på et tidspunkt for at være i stand 
til at falde i havet og drive i land nord for 
Giardini. 

Det må antages, at hans angivelse af ballo¬ 
nens diameter som værende ca. 4 meter må 
være uden opdriftsmiddel, altså i »sammen¬ 
klappet« stand. 


Det vil sikkert være uhyre svært at skaffe 
yderligere oplysninger om enkeltheder i denne 
sag. Også for mig er der stadig en del dunkle 
og uopklarede punkter, men når »hovedperso¬ 
nen« hævder, at der er tale om vejrballoner 
(selvom også denne forklaring på billedet er 
utilfredsstillende) og ikke UFO’er, så mener jeg 
roligt, at UFO-logerne kan lade dette foto gå i 
bunken med »ikke-brugeligt bevismateriale for 
UFO’ernes eksistens«. 

Det er jo naturligvis ikke lykkedes at finde 
den endelige sandhed om billedets oprindelse 
med denne redegørelse, så skulle der være læ¬ 
sere, der sidder inde med yderligere brikker til 
dette puslespil, hører jeg meget gerne fra dem. 

Ole Henningsen. 

KILDER: 

1) Flying Saucers. A LOOK Special by The Editors 
of United Press International and Cowles Com¬ 
munications, Inc., 1967. Side 28. 

2) Frank Edwards: Flyvende tallerkener — en 
alvorlig sag. Biilmanns Forlag. København 1967. 
Foto mellem side 128 og 129. 

3) T. M. Wright: The Intelligent Man’s Guide to 
Flying Saucers. A. S. Barnes and Co., Inc., 1968. 
Foto mellem side 192 og 193. 

4) Bl.a. Ude og Hjemme, nr. 48, 2. december 1966, 
40. årg. Forsiden. 

5) Donald H. Menzel and Lyle G. Boyd: The 
World of Flying Saucers. Doubleday & Com- 
pany, Inc., 1963. Side 205. 


KORT. FATTET 

er kortfattede notitser, som vi bestræber os på 
at præsentere med besindelse (fattet). Det vil 
fortrinsvis blive sådanne, som den sløve redak- 
jorden i den omtalte mangekanal-analysator, 
tør tror, han har forstået (fattet). IOKj 

* 

KORT. FATTET 

Kan meteorer være cylindriske? 

De fleste UFO-interesserede har hørt om Tun- 
guska-„meteoret“, der d. 30. juni 1908 lavede stor 
ståhej i Sibirien. Her er en detaille, hentet fra det 
amr. „Skylook" UFO-tidsskrift, marts 1970: 


2. juli 1908 rapporterede avisen „Sibir“ fra Ir- 
kutsk: „Bønderne så en genstand, der skinnede 
meget klart med et blå-hvidt lys, mod nordvest. 
Den befandt sig meget højt over horisonten og 
havde form som et rør, dvs. cylindrisk. Da gen¬ 
standen nærmere sig jorden, syntes den at blive 
pulveriseret. Der dannedes en enorm sky af sort 
røg, og man hørte et kraftigt brag. Samtidig brød 
en forgrenet flammetunge gennem skyen.“ 

En mand ved navn S. B. Semonov, der iagttog 
det fra Vanavar handelsstation, meddelte: „Hele 
den nordvestlige del af himlen så ud til at være 
dækket af ild. I samme øjeblik følte jeg en vold¬ 
som hede, som om min skjorte var gået i 
brand ... en varm vind, som fra en kanon, blæ¬ 
ste forbi hytterne fra nord." 

Iver O. Kjerns 

Piloter ser UFO’er 


UFO kommer fly i møde 
- en klassiker 


Datum: 8. febr. 1951 
Sted: Nordatlanteren. 

Kapittel I i Donald Keyhoes siste bok 
FLYING SAUCERS, TOP SECRET har over¬ 
skriften: »Møte over Atlanteren«. Dette kapit¬ 
tel beskriver en observasjon i 1950årene av 
mannskapet på en av U.S. Navys fly på tur 
fra Island til Newfoundland. Keyhoes kilde 
var kaptein James Taylor, en avgått flåteoffi¬ 
ser, bosatt i Washington D.C., hvis navn var 
oppgitt til Keyhoe av en annen flåteoffiser, 
admiral D. S. Fahrney, en nær venn av majo¬ 
ren. 

Taylor hørte om hendeisen i 1956 av en venn 
og tidligere kollega, en flyger fra U. S. Navy, 
som var med på observasjonen. Denne mann, 
løytnant dengang og nå kommandør, er i boken 
navngitt under pseudonymet George Benton. 
Keyhoe brukte pseudonym for å beskytte offi- 
seren for offentligheten, idet Benton var i aktiv 
tjeneste, da boken ble utgitt i 1960. 

I april 1970 kontaktet NICAP Benton og 
ba om et personlig interview i håp om at den 
originale rapport kunde bli oppfrisket og kor¬ 
rigert ved førstehåndsinformasjon. 

Interviewet fant sted noen få uker senere i 
Bentons hjem i New Jersey. Det var første 
gang, han betrodde detaljer fra sin opplevelse 
til andre enn militære efterretningsfolk og sine 
nærmeste venner og kolleger. Hans hukom¬ 
melse når det gjaldt hendeisen var praktisk talt 
upåvirket av tiden, da, som han sa, »Jeg har 
ikke sett noe liknende i alle de år jeg har 
fløyet.« 


Observasjonen ble foretatt tidlig om morge¬ 
nen den 8. februar 1951. Benton, 30 år gammel 
fløy en R5D transport og var på vei til De 
forenede stater fra England via Island og New¬ 
foundland. Benton hadde fløyet over Atlante¬ 
ren mange ganger idet han i 2 år hadde operert 
med sjøfly over Sydatlanteren og hadde vært 
tilknyttet marinens flyvåpen i Brooklyn, New 
York og senere til en avdeling i Norfolk, Vir¬ 
ginia. På den tid observasjonen ble foretatt, 
var han stasjonert ved prøvesentret i Maryland 
hvor han fikk inngående kjennskap til 38 fly¬ 
typer. 

Været var utmerket observasjonsnatten. Må¬ 
nen var gått ned, men sikten stadig god. Ben¬ 
ton citerte etter hukommelsen: »Du kunde se 
hele horisonten rundt ganske klart . . . dog ikke 
det hvite skummet på bølgetoppene helt tyde¬ 
lig.« 

Ved siden av Benton i copilotens sete satt 
hans overordnede Lt. Com. F. K. (oppgitt i 
Keyhoes bok som Peter Mooney). Bak i flyet 
og i søvn var to ekstramannskaper, det ene 
avløsning for Bentons menn og det andre pas- 
sasjerer. Flyet holdt seg i 3.000 meters høyde 
med kurs rett på Newfoundland. Farten var 
over 200 knop (370 km/t). 

Cirka 3Va time efter Island, omtrent midt- 
veis, passerte flyet et værskip stasjonert syd 
for Grønland. Skipet rapporterte alt som nor¬ 
malt. 

»Flyet var koplet til autopilot (dette var 
standard prosedyre i klart vær, så begge 
flygere kunde holde utkikk etter andre fly). Lt. 


104 UFO-NYT 




En tegners opfattelse af obser¬ 
vationen — baseret på forkerte 
oplysninger — viser for mange 
enkeltheder. Natten var ikke så 
klar , og genstanden kom ikke 
så nær. 


Com. F. K. og jeg selv var på konstant utkikk. 
Jeg observerte en gul lysning ca. 30 eller 35 
miles (48 eller 56 km) borte i kl. 1 posisjon og 
under horisonten. Mit første inntrykk var at 
det var en liten by forut fordi det er den 
samme glød du ser fra en gruppe lys på bakken 
før du kommer så nær at du ser de enkelte lys. 

Da jeg viste at vi passerte spissen av Grøn¬ 
land, var min første tanke at vi lå etter flyge- 
planen og hadde hatt avdrift mot nord, men 
da jeg husket vi hadde passert værskipet, viste 
jeg at dette ikke var tilfellet. Jeg henledet F. 
K.s oppmerksomhet på lyset og spurte hva 
han trodde det var. Han sa at det så ut som 
om vi nærmet oss land. Jeg bad navigatøren 
sjekke kursen og han svarte at vi var i rute og 
på kurs. 

Lysene var lenger borte enn vi trodde da 
det tok oss 8 a 10 minutter før vi kom nær nok 
til å se lysmønstret (farten var over 5 km i 
minuttet) og vi var da 25-30 km fra dette. På 
dette tidspunkt, på grunn av det sirkulære 
mønster, trodde jeg at det var to skip bundet 
sammen med lys opphengt mellem dem, enten 
for overføring av last, eller for at det var 
trouble av et eller annet slag. 

Jeg ba navigatøren undersøke om det var 
skip på plottekartet. Han sa at han ikke hadde 
plottet noen skip i området og at vi forøvrig 


var langt fra vanlige skipsruter. Radiooperatø¬ 
ren tok kontakt med værskipet som bekreftet 
at det ikke var skip i nærheten. 

Da det var tid for avløsning ved Lt. J.s 
mannskap, lot jeg kapteinen vekke dem. Da 
løytnantene J. og M. kom forut, viste jeg dem 
lysene. Deres eneste kommentar var at det 
måtte være skip siden lysene kom fra sjøen og 
vi hurtig vant inn på dem. 

På dette tidspunkt var vi 8-11 km borte og 
hadde lysene 30 grader til høyre. Vi så lysene i 
45 grader med vertikalplanet. Lysene dannet 
et tydelig sirkulært mønster og lyste hvitt. 

Plutselig gikk lysene ut og det oppstod en 
gul lysning på sjøen. Den ble oransje og derpå 
ildrød og satte seg i bevegelse mot oss med 
fantastisk fart idet det utviklet seg en blårød 
ring rundt den. På grunn av den store farten, 
retningen mot oss og størrelsen, virket det som 
om vi vilde bli oppslukt. Jeg koplet straks ut 
automatpiloten og satt klar til å kaste flyet 
over i håp om å komme under den, noe som 
syntes mest naturlig i forhold til lysningens 
stigningsvinkel. Avløsningsmannskapet stod bak 
oss og alle dukket seg uvilkårlig. 

Lyset stoppet sin bevegelse mot oss og satte 
kursen parallelt ca. 45 grader foran til høyre. 
Det var ca. 30 m under oss og 60-90 m foran. 
Lysformasjonen lå ikke vannrett men i 25 gra- 

En øjenvidne-skitse viser 
UFOet på forskellige trin af 
dets bevægelse mod flyet. 
Objektet var indhyllet i en hvid 
gløden og havde en ild-ring om 
yderkanten. 



ders vinkel. Den forble i denne posisjon ca. et 
minutt. Den så ut til å være 60-90 m i diame¬ 
ter, gjennemskinnelig eller metallisk, formet 
som en skål og med en purpurrød flammende 
ring rundt kanten samtidig som hele objektet 
var omgitt av et frosthvitt lys. Den purpurrøde 
gløden liknet den som oppstår rundt kommu- 
tatoren på en bildynamo i mørke. 

Da objektet beveget seg fra oss la det seg 
ikke over som et fly, skjønt kursendringen var 
ca. 170 grader i forhold til retningen det nær¬ 
met seg i. Vinkelen med horisontalplanet var 
fremdeles 25 grader. Det varte bare et par 
sekunder før det var ute av syne. (Farten ble 
anslått til over 2400 km/t). 

Alle våre kameraer var innen rekkevidde, 
men ingen fikk samlet seg til å ta et billede. 
De fleste funderte på hva det kunde være. Vårt 
inntrykk var at det måtte være et kontrollert 
fartøy. Det enten svevde over vannflaten eller 
lå på denne og da det oppdaget oss, kom det 
opp for å rekognosere. 

Da Lt. J.s mannskap hadde overtatt, gikk 
jeg akterut og fikk vite at de fleste av passa- 
sjerene hadde observert det samme som oss. Da 
jeg ikke kunde identifisere objektet, spurgte jeg 
Dr. M., CDR US navy om han hadde obser¬ 
vert objektet. Han svarte at han hadde og at 
han ikke så ut mer fordi det var en flygende 
tallerken og han trodde ikke på den slags. (!) 


Jeg returnerte straks til cockpiten og infor¬ 
merte mannskapet om ikke å nevne til noen 
hvad vi hadde observert da det kunne være 
vår første observasjon av en flygende tallerken. 
(Hvis du på den tid nevnte du hadde hatt en 
slik observasjon, ble du tatt for sinnsyk). Lt. J. 
opplyste at det var for sent da han hadde opp- 
kalt Gander flyplass på Newfoundland for å 
høre om de dér kunde få radarkontakt med 
objektet. Da vi landet på Argentia (New¬ 
foundland) ble vi møtt av etterretningsoffiserer. 
Den måte de spurgte på, minnet om Henry 
Ford når han vilde ha opplysninger om modeil 
T. Du fikk følelsen av at de la ordene i mun- 
nen på deg. Det syntes å fremgå at det hadde 
vært mange observasjoner i samme område og 
de fleste observatører syntes å ha vært uvillige 
til åpenlyst å slippe katten ut av sekken. Da vi 
kom til U.S.A. måtte vi avgi full rapport til 
Flåtens Etterretningsvesen. 

Jeg fant ut noen måneder senere at Ganders 
radar hade registrert objektet med hastighet 
over 2900 km/t. Jeg så ikke rapportene fra de 
andre i flyet. Jeg snakket med luftforsvaret 
ved Wright-Patterson AFB i 1957 men så ikke 
rapporten. De sa de hadde den og mange lik- 
nende rapporter.« 

UFO Investigator , sept.-okt. 1970. 

/PLH. 

UFO-landing i Sverige? 

Radioaktiv jord på stedet 


Natten mellem d. 29. og JO. august 1970 
skete der noget ved Enebacken , der ligger på 
den vestlige side af Anten-søen, ca. 40 km 
nordøst for Goteborg. G.I .C .O.F.F., Goteborgs 
Informations Center for Oidentifierade Fly- 
gande Foremål, har undersøgt begivenheden 
omhyggeligt og giver en beretning herom i 
deres medlemsblad: 

Efter, at vi gennem Goteborgs-Posten havde 
fået besked om, at noget var hændt, tog vi 
straks afsted. Vi, fotograf Gunnar Johansson, 
Sven Olof Fredrikson, min kone og jeg, Bjorn 
Hogman, kom til Alingsås (der ligger på øst¬ 
siden af Anten-søen, o.a.) tidligt torsdag for¬ 
middag (d. 3/9). På politistationen fik vi af 
kriminalkommissær Forsberg navnene på nogle 
vidner til hændelsen — samt at vide, at den 
som sådan ikke interesserede dem. To politifolk 
havde været på stedet og var vendt tilbage for 
at skrive rapport, men kr.komm. Forsberg tviv¬ 
lede på deres oplysninger om, hvad de havde 
set på jorden. To andre politimænd blev sendt 
afsted for at se nærmere på det hele. Også de 
meddelte samme resultat. Fra politistationen 
havde man givet militæret besked, men heller 
ikke de syntes at være interesserede. 

Vel fremme, efter bl.a. at have kørt ca. 500 
meter ind på en smal og øde vej, parkerede vi 
bilen mellem et udhus og hr. Johanssons lille 
røde hus. Vi samlede al den udrustning, vi 
mente at have brug for, for at kunne foretage 


en omhyggelig undersøgelse. Det gjaldt om at 
slå paraplyerne op, for regnen stod ned i stride 
strømme. Ved det maleriske lille røde hus stod 
der allerede en dame i døren, og hun pegede 
ud mod haven: »Der er de, længst ovre i enden 
af haven.« Vi blev forbløffede over damens 
hurtige replik; det var nok ikke første gang, 
damen viste vej til mærkerne. Vi fik senere 
at vide, at en snes mennesker havde været der 
før os. I et hjørne af haven, ca. 25 meter fra 
huset, så vi dem — tre runde, brændte mærker, 
der så vidt vi kunne se, lå i nøjagtig samme, 
indbyrdes afstand. Mærkerne dannede en tre 
kant. 

Da vi havde taget nogle ruller film og målt 
alt, hvad vi kunne måde fra mærkerne til træ- 



Hr. Johanssons hus - og mærkernes placering 
i haven. 

erne, stakittet, buske m.m., og havde taget 
jordprøver fra området, gik vi tilbage til huset 
for at få en snak med hr. Johansson. Inde i 
huset traf vi, foruden Rickard Johansson, dat¬ 
teren Maj-Britt Martinsson og hendes veninde. 
Her er et lille resumé af det, den 81-årige hr. 
Johansson havde at fortælle: 

»Jeg hverken så eller hørte noget. Jeg gik 
nemlig i seng kl. 21,00 (hr. J/s soveværelse 
ligger i den del af huset, der er længst fra mær¬ 
kerne). Jeg tager mig ikke så meget af dette 
her, men det er i hvert fald morsomt, for nu 
har man da fået nogle mennesker at se her. 
Jeg troede næsten, egnen var affolket. Hvem 
det nu end er, der har landet her, så har de jo 
været flinke, for de har jo ikke ødelagt noget.« 

Efter den lille snak takkede vi af, samlede 
vore sager sammen og tog afsted. Vi foretog 
en rekognoscering på den eng, der ligger uden 
for og bag haven, for at se, om der var flere 
mærker, men med negativt resultat. 

Nu fortsatte vi for at opsøge vidner til hæn¬ 
delsen. 

Familien Karlsson på Ralsbo gård så noget 
mellem kl. 23,45 og 02,00. Erik Karlsson: »Vi 
skulle lige til at gå i seng kort før midnat, da 
jeg så, at bilerne på landevejen nedenfor stand¬ 
sede og slukkede lygterne. I samme øjeblik 
kommer drengen styrtende ind og fortæller, at 
der er noget rødt over Enebacken. (Ca. 500 
meter fra gården). Jeg gik så ud for at se, hvad 
der var på færde, og så fik jeg en stærkt rødt 
lysende genstand at se; den gik frem og tilbage 
over skoven her overfor.« 

Ingeborg Karlsson: »Lige straks, da jeg fik 
øje på den, hørte jeg en lyd fra den.« Hr. 
Karlsson nikker bekræftende. »Det var det, 
der var så underligt, syntes jeg. Jeg troede først, 
det var en flyvemaskine, men så forstod jeg, 
at det kunne det ikke være, så mærkeligt som 
den bar sig ad. Og ikke bare det, den var jo 
rund og lyste helt rødt.« Erik Karlsson: »Den 
gik både fra side til side og op og ned over 
Enebacken. Undertiden forsvandt den under 
trætoppene, men knapt var den gået ned, før 
den dukkede op igen. Dens hastighed varierede; 
af og til gled den stille afsted, og så med ét 
satte den fart på. En gang, forresten, var den 
næsten her nede ved engen foran skoven (ca. 

Markerne set i retning mod stakittet. 

200 meter fra gården). Mens den var der oppe, 
lige over trætoppene, ved Enebacken, så jeg 
nogle stråler, som kom fra den.« 

Ingeborg Karlsson: »Det stemmer. Jeg så det 
også. Strålerne var gul-hvide.« 

Erik Karlsson: »Strålerne så ud til at komme 
fra siden af den røde kugle. Hvis vi sammen¬ 
ligner størrelsen med fuldmånen, som vi ser 
den, var den omtrent halvt så stor.« 

Ingeborg Karlsson: »Vi stod et godt stykke 
tid og kiggede på dette her fænomen. Siden gik 
vi ind, men vi så det også her gennem køkken¬ 
vinduet. Da vi gik i seng, klokken var vel næ¬ 
sten 02,00, var det endnu dér udenfor.« 

Vi sagde tak til familien Karlsson, fordi de 
havde villet fortælle om deres interessante op¬ 
levelse. De var de første vidner, vi kom i kon¬ 
takt med efter besøget hos hr. Johansson. Efter¬ 
som familien Karlsson havde set nogle biler, 
der var standset ved den store landevej, beslut¬ 
tede vi os for at prøve at finde frem til disse 
mennesker. Det lykkedes os over forventning, 
og nedenfor følger i korte træk deres beretnin¬ 
ger om det, de siger at have set: 

Peder Nilsson: »Jeg og min kammerat kom i 
bil fra Alingsås; klokken var omtrent 23,15- 
23,30. Min kammerat standsede bilen og vi gik 
ud, da vi så det røde lys til venstre for os over 
skoven ved Enebacken. Det bevægede sig frem 
og tilbage, og op og ned, og af og til stod det 
stille. Vi iagttog lyset i mindst 10 minutter, 
inden vi kørte hjemad.« 

Marita Olsson: »Min mand og jeg var på vej 

Mærket C i nærbillede. 


hjem fra nogle bekendte i Degerbo, Anten. Vi 
så noget, der lignede en stor baglygte på en bil; 
farven var rød-gul. Vi troede først, det var et 
fly, men vi forstod snart, at det ikke kunne 
være det. Det skyldtes den lodrette bevægelse 
over trætoppene. Klokken var 00,25. Vi iagt¬ 
tog det ca. 3-4 minutter.« 

Ellen Aronsson: »Lige før kl. 23,30 lørdag 
aften (29.8) så jeg og min veninde en kraftigt 
lysende kugle lige oven over trætoppene. Vi 
kom kørende i retning fra Ralsbo mod Hyttan 
og fik øje på kuglen til højre for os. Først 
troede jeg, at det var Månen, men det var rødt 
og lyste så kraftigt. Jeg hørte senere, at også 
andre havde set denne røde kugle og undret 
sig over den. Jeg forstod da, at det må have 
været noget andet.« (Fru Aronsson er hjemme¬ 
hjælp hos hr. Johansson. Hun opdagede mær¬ 
kerne mandag morgen). 



Det ses tydeligt, hvor dybt og brændt mærket er 


Alle disse vidner havde befundet sig syd 
eller øst for Enebacken. Vi fandt yderligere 
otte vidner, der havde været nord for stedet. 
Et af dem fortalte, at hun havde set denne røde 
kugle over skoven. Hun pegede mod to birke¬ 
træer og sagde: »Der mellem træerne så vi 
det.« Da vi kontrollerede med et kompas, fandt 
vi ud af, at det var nøjagtigt i retning mod 
Enebacken. 

Gennem en telefonsamtale kendte vi allerede, 
inden vi besøgte de næste vidner, mandens ind¬ 
stilling til dette fænomen. Hr. Johanssons for¬ 
klaring var, at det var en ballon med top¬ 
lanterne. Sådan fortalte hr. Johansson: 

»Vi fik den kraftigt lysende, røde kugle at 
se over Enebacken. Klokken var vel omtrent 
23,45. Det var mig, min kone og familien An- 
dersson, som fra vort hus i Boko ved Hålsin- 
gen-søen iagttog dette skuespil. Kuglen, vi be¬ 
dømmer den til noget mindre end fuldmånen, 
bevægede sig frem og tilbage, op og ned over 
skoven. Vi kunne tilmed se noget, der så ud 
som lysstråler. Vi troede, at disse kom fra jor¬ 
den. Så med ét slukkedes lyset, men det kan 
skyldes, at den gik ned i skoven. Efter ca. 10 
minutters forløb så vi den igen. Det var meget 
smukt at betragte denne røde, lysende kugle. 
Det røde skær dannede en stribe på søen og 
lyste konstant. (Afstanden fra Enebacken til 
søen er 450-500 meter). Vi mænd, Johansson 
og Andersson, begav os afsted i bilen for at se 
nærmere på dette fænomen; klokken var da 
ca. 00,15. Da vi nåede frem til vejen mod Ene¬ 
backen, svingede vi ind på den. Der stod en 
blå SAAB parkeret, derfor var vi tvunget til 
at standse. Vi gik ud og talte med drengene i 
SAAB’en, og de fortalte, at også de havde set 
den røde kugle og havde kørt rundt og ledt. 
De var ivrige efter at komme i kontakt med 
andre, som havde set det samme. Vi bakkede 
ud fra vejen mod Enebacken, og da vi kiggede 
op over skoven, var lyset slukket. Da vi var 
kommet hjem igen, dukkede lyset atter op. Vi 
begyndte at blive trætte af det, så vi gik i seng. 
Klokken var da ca. 01,00. 

Om morgenen roede vi over for at se, om 
vi kunne finde eventuelle spor ved Enebacken. 
Vi fandt spor oppe på Rickard Johanssons 
grund. Det var tre store, runde, brændte mær- 

ker.« (Anm.: Afstanden fra fam. Johanssons 
bolig til Enebacken er 1,2 km. Det er ikke lyk¬ 
kedes os at efterspore den blå SAAB). 

Ifølge hr. Johansson var en rød genstand 
synlig over Vara tidligere på aftenen. Også i 
Gunnilse så en mand en rød genstand, der be¬ 
vægede sig i retning af Alingsås-egnen. Dette 
var ved 22,00-tiden lørdag aften. 

Yr 

Medens vi i GICOFF var ved at undersøge 
tilfældet, offentliggjorde Borås-Tidningen den 
18.9.1970 forklaringen på fænomenet. Dette 
kom ikke som nogen overraskelse for os, for vi 
har gennem årenes løb fundet ud af, hvordan 
dagspressen behandler sådanne fænomener. Her 
følger et lille citat af »løsningen«: 

»Dette var grønne mænd fra Magra, 
som har lavet eksperimenter med en 
varmluft-ballon. Mærkerne på jorden er 
formentlig brændt af en blikdåse fyldt 
med T-sprit. Dåsen var fæstnet under 
ballonen. Da T-spritten blev antændt, 
steg ballonen op fra jorden. Forinden 
var græs og rødder under dåsen afbrændt 
til en dybde af 5 cm. Flammerne fra 
T-spritten oplyste ballonen og folk kunne 
langvejs fra skue »den flyvende taller¬ 
ken.« 

KOMMENTARER: 

Først en forklaring på, hvad der sker, når 
man tænder ild i en dunk med T-sprit. Lad os 
sige, at vi har en dunk, som stemmer overens 
med målene på mærkerne, 40 cm i diameter. 
Vi fylder dunken halvvejs med T-sprit. Man 
kan nu konstatere, at kun overfladen af T- 
spritten brænder, med en svag flamme. Hvis 
man løfter dunken, opdager man, at bunden 
end ikke er lunken. Ikke før kun nogle få cm 
af væsken er tilbage i dunken, bliver bundpla¬ 
den opvarmet. Brandspor, som i dette tilfælde 
4 cm dybe (ikke 5 cm), kan umuligt opstå, hvis 
man anvender denne metode med dunk og 
T-sprit. Lige så umuligt er det at få en varm¬ 
luftsballon til at lyse så kraftigt på denne 
måde. Det var forresten et held, at der ikke 
gik ild i ballonen; men de brugte vel en stige 
for at komme så højt som muligt over flam¬ 
merne. 


Hvem var nu disse »grønne mænd fra Ma¬ 
gra«? Vi ringede til kriminalkommissær Fors- 
berg, som gav os navnene på disse »grønne 
mænd«. Vi talte med en af dem, som virkelig 
var oprigtigt forbitret over de beskyldninger, 
de var blevet udsat for. Han vidste intet om 
denne hændelse, før han læste om den i avisen. 
Han forstår overhovedet ikke, hvorfor han var 
blevet beskyldt for dette. Sammenhængen mel¬ 
lem drengene og hændelsen er følgende, i hen¬ 
hold til, hvad en journalist på en avis siger: 
Nogen har set en bil i nærheden af stedet den 
pågældende nat og troet, at drengene i den har 
været skyld i fænomenet. De har fundet frem 
til en bil i Sollebrunn (ikke Magra), som kunne 
tænkes at være identisk med bilen på stedet. 
På denne måde fik de fat i to syndebukke. 
Ifølge en samtale, vi havde med journalisten, 
så siger han, at drengene rigtignok benægter 
det, men journalisten påstår at have meget god 
menneskekundskab og konstaterer blot: DE 
LYVER. 

Politiet og militæret synes at have accepteret 
ballon-teorien fuldtud. En af grundene til, at 
vi afviser den er, at den unge mand, vi talte 
med, har en grøn FIAT, mens den mystiske bil 
var en blå SAAB. Med den vindhastighed på 
5 m/sek. eller 18 km/t, der var på stedet på 
det pågældende tidspunkt, skulle en ballon 
også have bevæget sig adskillige km, hvis man 
regner efter den længste observationstid. 

En anden teori fra et vidne er, at den evt. 
ballon skulle være fastbundet til jorden med 
en line. Lad mig da påpege, at linen må have 
\æret mindst 300 meter lang. De 3 vidner ved 
Ralsbo gård siger nemlig, at »ballonen« kom 
ned over skoven mod en eng, som støder op til 
deres gård; og afstanden fra Enebacken til 
skovgrænsen er ca. 300 meter. 

MÆRKERNE. 

Tegningen nedenfor viser, hvor mærkerne var 
placeret i forhold til træer, stakit og buske. 
Som det ses, dannede mærkerne ikke nogen 
ligesidet trekant. Det var afstandene fra mær¬ 
ket A-C og fra B-C, som var de længste. C 
vender ind mod haven. Hvorfor afstanden til 
dette mærke var længere end til de andre, ved 
vi ikke. En mulig forklaring kan være, at gen- 

standen er kommet skråt ude fra engen og på 
vejen ned har frembragt denne tilspidsede tre¬ 
kant. 



Ing. Rickard Lidblom har lavet denne tegning 
aj mærkernes placering i haven. 


Vi er af den opfattelse, at en form for ud¬ 
blæsning (flammer, lysstråler) kan have forår¬ 
saget disse mærker. Objektet kan så at sige have 
»hængt« over jorden. Det, som bl.a. taler for 
denne teori er, at flere vidner taler om lysstrå¬ 
ler fra objektet. 

Den teori, at objektet skulle have stået på 
jorden med en slags stivere (ben), tror vi ikke 
på. En af grundene hertil er, at mærkerne er 
blevet udsat for en kraftig varmeudvikling, 
hvilket næppe kan være forårsaget af ophedede 
ben. Hvis vi sammenligner med andre landin¬ 
ger forskellige steder i verden, har det vist sig, 
at hvor objektet har haft en form for ben, så 
er der kun blevet dybe mærker i jorden. Altså 
ikke denne kombination af brændte og dybe 
mærker. 

Mærkernes dybde, 4 cm, er sikkert fremkom¬ 
met ved kombinationen varme-tryk. Mærkerne 
A og C er ens, mens B er mere kantet og har 
mere gult græs omkring sig. Vi har ikke nogen 
teori om (årsagen til) dette. 

RESUMÉ OVER ANALYSE 
AF JORDPRØVER 

Vi overlod en del af den jord, som vi havde 
taget ved Enebacken, til en mand, ansat ved 
Chalmers Tekniske Højskole, Instituttet for 


Kerne-kemi. To her ansatte civilingeniører hal 
arbejdet med jordprøven. Instrumentet, benyt¬ 
tet ved måling af gamma-aktivitet, er en Hew¬ 
lett Packard Multichannel Analyzer 5400 A. 
Der er foretaget 3 tests, baseret på forskellige 
måletider. En test på 20 minutter, en på 2 
timer og en på 8 timer. Nedenstående resultat 
er baseret på 8-timers testen, d.v.s. instrumentet 
»kørtes« 8 timer uden substans (tom = bag¬ 
grund), 8 timer med kontroljord (taget 4 meter 
fra mærkerne) og 8 timer med prøve jorden 
(taget fra mærkerne). 



Gamma-aktiviteten fra 1. prøvejord, 2. kontrol¬ 
jord og 3. „tomt” instrument. 


I kontrol jorden kunne ingen fra den natur¬ 
lige baggrund afvigende gamma-aktivitet på¬ 
vises. 

I prøvejorden påvistes aktivitet. Denne akti¬ 
vitet er meget lav, faktisk mindre end 900 
pulseringer på 8 timer, men den er ikke desto 
mindre exceptionel. (Efter to ugers forløb var 
aktiviteten ikke mindsket). Den kunne muligvis 
komme fra et barium-isotop, 137 Ba (gammaak¬ 
tivitet ved 662 KeV), som dannes, når et ce- 
sium-isotop 137 Cs udsender beta-stråling ( 137 Cs 
har en halveringstid på 30 år). Manden, der 
udførte de to sidste tests har fortalt os, at 
13T Cs, efter hans bedste viden, kun dannes i 
atomreaktorer og ved atomeksplosioner. En 
mulighed, som utvivlsomt ligger lige for, er at 
aktiviteten stammer fra en kernevåben-afprøv¬ 
ning i atmosfæren, men så burde der også have 
været registreret aktivitet i kontroljorden. 

Noget sådant nedfald burde også være 
trængt ned i jorden. 

Vi ser kun to mulige forklaringer: 

1. En eller anden laver sjov med os, men 
denne må da, for at frembringe mærkerne, 
have benyttet noget, som indeholder 137 Cs, 
men et sådant stof er ikke særlig almin- 
delgit. Der er ingen mulighed for, at den 
pågældende kunne have anbragt dette 
137 Cs dér bevidst, for den faktisk fore¬ 
kommende mængde er for lille. 

2. Noget for os ukendt — der har benyttet 
noget, der indeholder 137 Cs, — har frem¬ 
bragt mærkerne på jorden i Enebacken 
den pågældende nat. 

Der er måske endnu én mulighed: At gamma¬ 
aktiviteten ikke stammer fra 137 Cs, men fra et 
endnu mere usædvanligt stof. Men hvis dette 
er tilfældet, ved vi ikke fra hvilket stof. 

ANMÆRKNING 

Vi har tre gange været på stedet og inter¬ 
viewet vidnerne. Vi har tilmed haft telefon- og 
brevkontakt med en del af vidnerne. 

Hvad angår analysen af jorden er den fore¬ 
gået således: Da vi kom til Chalmers Tekniska 
Hogskola med prøvejorden, førtes en geiger¬ 
tæller over den, men den udviste ingen radio¬ 
aktivitet. En civilingeniør på afdelingen for 
kernekemi tog sig derefter af jorden og foretog 
en analyse. Det, han fandt, var tilstrækkelig 
mærkværdigt til, at han foreslog yderligere test. 
En anden civilingeniør på afdelingen »kørte« 
jorden i den omtalte mangekanal-analysor. 
Hans første test viste samme resultat, radio¬ 
aktivitet. For at kunne fastslå, hvilken form 
for radioaktivitet, det drejede sig om, og for 
at være sikker på analysen, udførtes yderligere 
en analyse. 

Rummet, hvori analysatoren stod, rensedes 
for andet materiale som kunne tænkes at på¬ 
virke analyseresultatet, og prøvejorden »kør¬ 
tes« i 8 timer. 

I analyserapporten tales der om, at det »mu¬ 
ligvis skulle kunne stamme . . .«. Dette skyldes, 
at der er så lidt 137 Cs, at man ikke har kunnet 
lokalisere det ad kemisk vej. Eftersom inten¬ 
siteten er så lav, kan man ikke bestemme ener¬ 
gien så nøjagtigt, at man med absolut sikkerhed 


kan sige, at det drejer sig om 137 Cs. Dersom 
aktiviteten ikke stammer fra 137 Cs, må den 
stamme fra et stof, som er utrolig ualmindeligt, 
og som udsender gammastråling på omtrent 
samme energiniveau. Det ville i så fald være 
endnu mere mærkeligt. 

ANDRE OBSERVATIONER 
OMKRING ANTEN-SØEN 

Vi har rapporter om yderligere en halv snes 
observationer fra denne egn i et tidsrum på ca. 
1 år. Gennemgående træk er fænomenets kraf¬ 
tige lys, bevægelsen, som oftest er vestlig og 
meget langsom. De fleste af de rapporter, vi 
har fået, kommer fra B.A., som om sommeren 
bor ved Anten-søens skråning, med fin udsigt 
vestpå over søen. Men også andre personer har 
observeret lysene. 

1.9.1969 kl. 22,15-24,00. B.A. fortæller: 

»Om aftenen fik vi en hvinende lyd at høre, 

som fik os til at kigge op. Vi så da en stor, 
kraftigt lysende genstand, som kom langsomt 
fra syd og standsede op over søen. Vi stod og 
så på den ganske længe. Den teede sig meget 
ejendommeligt. Somme tider stod den stille, og 
somme tider skød det afsted og opad og nedad 
med stor fart. I kikkerten kunne jeg se, at gen¬ 
standen havde skarpe konturer. Lyset fra den 
var meget intensivt. Det ligesom strålede rundt 
omkring det. Mens vi stod og så på den, fik vi 
at se, hvordan der skød en mindre genstand, 
eller lad os kalde den for en raket, ud fra den 
større. Efter ca. IV 2 times forløb gav genstan¬ 
den sig afsted mod nordvest. Vi var helt enige 
om det, vi havde set.« 

6.9.1969 kl. 21,00-00,15. Familien A fortæl¬ 
ler: 

»Lyset virkede mindre og højere oppe denne 
gang, ellers lige som den 1.9. Dog kunne ingen 
lyd høres. Lyset var orangefarvet, men svagere 
end ved den første observation. Lyset gik ned 
bag horisonten i vest.« 

27.9.1969 kl. 21,30-22,00. Familien A samt 
T. C. fortæller: 

»Et lys som en »appelsin«. Det bevægede sig 
langsomt. Opførte sig som ved de to tidligere 
observationer.« 

Der var yderligere en observation i efteråret 
1969. Samme adfærd som tidligere. 

1.5.1970. B.A. fortæller: 

»Jeg stod ude i haven, da jeg fik øje på tre 
kugler, der med høj fart bevægede sig over 
Anten-søen i Nord-Sydlig retning. Stærkt rød 
(kraftigere i midten). Næsten lige så kraftigt 
skær som fuldmånens.« 

2.5.1970 kl. 01,00-02,00. S.S. og K.S. så 3 
kugler i nærheden af Magra. De fortæller: 

»De stod mest stille, men bevægede sig af og 
til indbyrdes. Lyse, selvlysende legemer. Et af 


dem ændrede lysstyrke og størrelse, mens de 
andre var konstante. Forsvandt, mens vidnerne 
kiggede på noget andet. Sås 1 time.« 

Familien A så senere ikke mindre end 3 
gange (26.8., 1.9. og 1.10.1970) lysskær på 
himlen, meget vanskelige at forklare. Ved disse 
observationer har der været andre vidner. 

GICOFF INFORMATION nr. 7, 71. 

HOKj. 


Medlemsorienfering 

Under denne overskrift bringes i hvert 
nummer en kort omtale af aktuelt stof r 
der har til formål at oplyse SUFOI's 
medlemmer om organisationens arbejde. 


INDKOMNE SPØRGSMÅL. 

UFO-arbejdet har gennem flere år kørt på 
udmærket vis i Norge og Sverige, hvor mindre 
gruppe har taget SUFOIs idé op på lokalt 
plan. Udover interessen for emnet samt ud¬ 
veksling af rapporter, har SUFOI ikke så 
meget lighed med de små UFO-foreninger 
rundt om i Skandinavien. Til gengæld søger vi 
gennem UFO-Nyt at holde vore norske og 
svenske læsere orienterede om observationerne 
i disse lande. 

Vi får stadig breve med spørgsmål angående 
SUFOFs dækningsområde, formål, beføjelser, 
etc. Jeg indledte med et spørgsmål om, hvor¬ 
vidt SUFOI havde »aflæggere uden for Dan¬ 
mark. Det har vi altså ikke direkte, idet 
lokale grupper sørger for arbejdet. Der fore¬ 
kommer et vist samarbejde med foreninger, der 
arbejder efter lignende principper som SUFOI, 
og endelig er UFO-Nyt’s spalter åbne for disse 
grupper i et vist omfang. 

— Ligeledes spørges der ofte om SUFOI’s 
formål. På side 2 i dette blad står der en ud¬ 
gave heraf, hvortil jeg vil henvise. Desuden bør 
det tilføjes, at SUFOI søger at viderebringe 
mest muligt stof angående sagen, dog uden på 
forhånd at binde sig til en bestemt hypotese! 
Det er stadig SUFOI’s mening, at der vides alt 
årgangene, når folk ønskede det, men inter- 


for lidt om hele UFO-problemet, til at man 
kan — eller bør — »låse sig fast« på en be¬ 
stemt teori. Vi iagttager og studerer et tilsyne¬ 
ladende gådefuldt fænomén, men derfra og så 
til at sige noget definitivt om fænomenets na¬ 
tur, er der efter SUFOI’s mening et større 
spring, end hvad en lægmand bør foretage uden 
en vis opbakning fra videnskabeligt hold. — 
De kan derfor i UFO-Nyt finde udtalelser fra 
forskellige videnskabsmænd Jorden over, og det 
skulle sammen med en stigende rumfarts-orien¬ 
tering give bedre baggrund for at bedømme 
problemet. — SUFOI vil altså ikke udslynge 
en påstand om, at der lever højtstående civili¬ 
sationer på vore naboplaneter, samt at disse 
jævnligt besøger os, for sandheden er jo den, 
at vi strengt taget intet véd herom! — Det er 
på dette sidste punkt, at SUFOI udskiller sig 
væsentligt fra mange andre UFO-organisatio- 
ner, men det kan vi kun beklage! 

— Der er også blevet spurgt, om det var 
muligt at få ældre årgange af UFO-Nyt ind¬ 
bundet. Vi indbandt indtil for et par år siden 
essen for tilbuddet faldt, så prisen kom derved 
op i et urimeligt niveau. Vi vil snart frem¬ 
komme med et nyt tilbud, og vi vil søge at 
holde samme udførelse, som tidligere. 

— Mange har også ønsket, at der skulle blive 
holdt foredrag om UFO’er rundt om i landet. 
Vi søger at overkomme så meget som muligt, 
men da vores arbejde må foregå i fritiden, er 
der trods alt begrænsninger. I de sidste to år 
har vi haft store offentlige foredrag i Køben¬ 
havn, og det er vores ønske, at de kunne gen¬ 
tages i provinsen. Skulle det engang blive mu¬ 
ligt, vil det blive bekendtgjort her i bladet i 
god tid. Hr. X. P. Madsen fra Hørsholm ved 

København har rejst en del rundt i landet og 
påtaget sig mange foredrag ved disse lejlig¬ 
heder, men ellers har der ikke været afholdt 
sådanne arrangementer. — Ønsker De f.ex. at 
få et foredrag til Deres lokale klub eller for¬ 
ening, så bedes De kontakte SUFOFs fore¬ 
dragsafdeling (se adressen side 2). Her kan der 
muligvis skaffes en taler. — Vi arbejder for 
tiden med UFO-foredrag på bånd, og når vi 
engang er færdige hermed, vil det blive omtalt 
i UFO-Nyt. 

»UFO-JAGT« DEN 26. AUGUST! 

Vi opfordrer hermed til en større »UFO- 
jagt« den 24. august! Der vil komme nærmere 
herom i næste nummer, men allerede nu vil vi 
gerne omtale den. 

Der er to årsager til, at netop denne aften 
er valgt. For det første kan man denne aften 
og nat iagttage en måneformørkelse, og det 
skulle i sig selv være årsag nok til at gå en 
aftentur. For det andet vil vi gerne vide, hvor 
effektivt det egentlig er muligt at overvåge 
himmelen. Vi har gennem det sidste år haft et 
observationskorps prøvekørt nord for Køben¬ 
havn, og det har vist sig at være en god ting i 
tilfælde af melding om et UFO. Ordningen 
ønskes nu udvidet til hele landet, og som nævnt 
vil vi gerne vide, hvor godt det kan fungere. 
Det er meningen, at alle der har meldt sig som 
deltagere i denne »alarm-kæde« skal ud og 
kigge denne aften, og så dagen efter sende be¬ 
sker om, hvad de så og på hvilke tider. Også 
almindelige fly vil vi gerne have rapporteret 
denne aften! — Men som sagt kommer vi til¬ 
bage til det i næste nummer. — 

REPRÆSENTANTSKABSMØDET. 

SUFOFs ledelse — Repræsentantskabet — 
holdt det ene af sine to halvårlige møder den 
21. marts, og der bringes her et kort referat til 
orientering: 

— Forretningsudvalgets leder, Erling Jensen, 
indledte med at redegøre for udvalgets arbejde 
gennem det sidste halve år. Der var blevet ar¬ 
bejdet på at omlægge redaktionen af UFO-Nyt 
således, at der blev brugt mere spalteplads på 
en orientering om rumfart og astronomi. Re¬ 
daktør Iver O. Kjems modtog megen ros for 


sit store arbejde med bladet og det gode resul¬ 
tat, der må siges at være opnået! — Efter 
moms-registreringen af SUFOI var det mulig¬ 
gjort at sælge UFO-Nyt i kioskerne, og til en 
begyndelse startedes der med jernbanekioskerne. 
Bladet bliver nu stillet til rådighed for salg i 
landets 150 jernbanekiosker, og vi håber så, at 
det bliver vel modtaget. — Det blev fremhævet 
som noget positivt, at den danske presse er 
begyndt at skrive en hel del mere om UFO’er, 
end tidligere. De mindre aviser og distrikts¬ 
bladene har været os meget behjælpelige med 
at efterlyse vidner til observationer, og enkelte 
af de større dagblade har bragt artikler om 
emnet. Ikke alle aviser har givet stoffet den 
behandling, som SUFOI kunne ønske, men 
alene omtalen bør fremhæves!! — Det blev 
også oplyst, at SUFOI nu har aftale med Stru¬ 
bes Forlag i København angående udsendelse 
af UFO-bøger i fællesskab. Den første bog 
ventes udsendt i Danmark i løbet af efteråret. 
Den vil blive tilbudt vore medlemmer (abon¬ 
nenter) til favørpris for ét eksemplar! — Erling 
Jensen sluttede sit indlæg med nogle forslag til 
bedre udnyttelse af SUFOFs arkiver, som er 
spredt på lidt for mange hænder. 

Gunner Weichardt aflagde derefter årsregn¬ 
skab. Der havde været store udgifter bl.a. til 
forskelligt reklamemateriale (mærkater, pjecer), 
men tilgangen af nye abonnenter på UFO-Nyt 
havde opvejet dette. 

Kai Møller, der er områdeleder i Sønderjyl¬ 
land, deltog for første gang. Han har fået kon¬ 
takt med lokale aviser samt har påtaget sig 
foredrag i området. Dog kunne det ønskes, at 
flere ville slutte op om bestræbelserne for at 
starte en lokal studiegruppe. (Interesserede kan 
finde Kai Møllers adresse på side 2). 

— X. P. Madsen fra Hørsholm leder obser¬ 
vationskorpset, og han redegjorde for de hid¬ 
tidige erfaringer hermed. Samtidig rejser han 
land og rige rundt og går ikke af vejen for at 
holde et foredrag undervejs! 

Ole Knudsen er områdeleder for Fyn med 
øer. Vi hørte om en annoncekampagne, der har 
været kørt i en avis i Svendborg. Ole K. holder 
også foredrag i sit område, og der havde i den 
forløbne tid været bud efter ham 7 gange. 

Også områdelederen i Nordjylland, Svend 


114 UFO-NYT 


Erik Christensen, arrangerer månedlige »UFO- 
aftener«. (Interesserede kan finde hans adresse 
side 2). 

Erik Benny Johansen, der netop havde over¬ 
taget ekspeditionen efter Egon Jørgensen, havde 
ikke ret mange kommentarer. Ekspeditionen 
har fået nyt telefonnummer og adresse, men 
ellers sker der ingen afbrydelser i arbejdet. 

Ole Henningsen fra Nakskov, som blandt 
meget andet varetager SUFOI’s udklipscentral, 
beklagede sig stilfærdigt over, at der kun kom 
meget få avisudklip fra UFO-Nyt’s læsere. Op¬ 
fordringen går hermed videre: Skulle De se 
noget i Deres lokale avis , der angår UFO’er , 
liv i rummet , astronomi eller rumfart , så send 
det endelig ned til ham i Nakskov; måske 
mangler han netop dét udklip! — I mellem¬ 
tiden har han fremstillet lysbilleder til vore 
foredragsholdere, og sidst men ikke mindst har 
han gennemført en del undersøgelser for 
SUFOI. Flere af dem er fra tid til anden blevet 
offentliggjort her i bladet, og flere vil følge. 
Ole H. omtalte resultatet af en ny undersø¬ 
gelse, som givetvis vil sætte kraftige bølger 
igang i UFO-kredse rundt om i verden, når 
den kommer frem. UFO-Nyt vil i et af de 
kommende numre bringe undersøgelsen i en 
større sammenhæng. 

— Endelig lod undertegnede fra PR/Inform.- 
afdelingen et par ord falde om planerne for 
det næste halve års tid. Aviserne vil i større 
udstrækning blive kontaktet for at skabe debat 
om emnet, der fremstilles materiale til en van¬ 
dreudstilling om sagen, og der arbejdes på at 
bringe oplysning om sagen ud til stadigt flere. 

— Senere blev der lejlighed til en debat om 
SUFOI’s mål og opgaver fremover. 

UFO-LITTERATUR. 

Der findes mange bøger om de »flyvende 
tallerkener«, og det kan ofte være meget svært 
at adskille de »dårlige« fra de »gode«. Jeg har 
derfor i de to sidste numre af bladet nævnt 
nogle bogtitler, som De — efter min mening — 
godt kan gå i gang med, dersom De ønsker lidt 
generel viden om sagen. Alle de nævnte bøger 
kan skaffes på de større danske biblioteker. 

Med vilje undgik jeg en omtale af bøger, der 
var skrevet af de såkaldte »kontaktpersoner«. 


Ved en K. forstås almindeligvis en mand eller 
kvinde, som påstår at have set et uidentificeret 
objekt på jorden eller meget tæt ved den, at 
have set levende væsener bevæge sig i eller i 
nærheden heraf, samt (som oftest) at have væ¬ 
ret i kontakt med dem ved hjælp af tegn eller 
tale. 

Der er imidlertid mange små ting, der indi¬ 
cerer, at sådanne ting kunne have fundet sted , 
men om det virkelig også har været tilfældet , 
er et andet — og nødvendigt — spørgsmål!! 

Uden at tage stilling til sandfærdigheden i 
bøgerne (det er nemlig som oftest påstand mod 
påstand) vil jeg her nævne et par bøger, som 
har været udgivet på dansk, og som bør kunne 
skaffes af de større danske biblioteker. De kan 
i hvert fald rekvireres fra det kongelige biblio¬ 
tek i København! Det er de bøger, som hyp¬ 
pigst er blevet nævnt, når talen er faldet på 
emnet »kontakt-beretninger«. 

Cedric Allingham: »Rumskib fra en fremmed 
planet« (1962). 

Desmond Leslie/Adamski: »Flyvende tallerke¬ 
ner er landet« (1954). 

George Adamski: »Ombord i rumskibe« (1960). 
George Adamski: »De fremmede rumskibe — 
og vor fremtid« (1963). 

Disse bøger er alle udsolgt fra forlagene! 
Skulle De ønske flere oplysninger om bøger, er 
De altid velkommen til at rette henvendelse til 
mig. 

PS: PR.-afd. og Informations-afd. er fornylig 
sammenlagt. 

Peter A. Hansen. 


ET ÅRSABONNEMENT PÅ UFO-NYT 
koster kun kr. 30,- 

- og som abonnent kan De købe kom¬ 
mende UFO-bøger til særpris! 

Fin ældre rapport 


Fin rapport fra 1966 

Sent på efteråret 1966 kommer hr. V.V., der 
den gang boede i Skive, en aften lidt før 
midnat kørende i bil sammen med sin kone, 
fra Holstebro mod Vinderup. Himlen er over¬ 
skyet og det er helt mørkt. Hastigheden er ca. 
80 km i timen. Da de har passeret fjernsyns¬ 
tårnet og befinder sig nogle km syd for Hind¬ 
kær, på et ret øde område, ser de pludselig en 
lysende genstand komme ret lavt ned over bi¬ 
len. Da objektet er kommet et stykke foran bi¬ 
len, kan observatøren gennem bilens frontrude 
tydeligt se, at genstanden er kuppelformet. Hr. 
V.V. tænkte med det samme, at det måtte være 
en flyvende tallerken, som han havde læst om 
og set billeder af i aviser og tidsskrifter. Han 
sætter derfor farten ned og bemærker nu, at gen¬ 
standen over bilen gør det samme. Han ruller 
vinduet ned, men kan ikke høre nogen lyd fra 
objektet. Objektet beskrives som kuppelformet 
og oplyst på midten af hvidt lys. Set nedefra 



er objektet helt rundt. Ud fra kuplen og rundt 
om denne er der ligesom en lysende ring (flan¬ 
ge). Observatøren mener, at lyset fra kuplen 
oplyste denne, men at farven er mere mørkerød 
og mørkest ude i kanten. Hr. V.V. standser 
nu bilen og bemærker, at objektet gør det sam¬ 
me. Straks efter bevæger objektet sig til højre, 
ca. 500 m> ind over marken, hvor det igen stand¬ 
ser og derefter langsomt daler mod jorden ind¬ 
til ca. 25 m højde. Kort efter stiger objektet 
igen og kommer nu skråt ind over bilen, hvor 
det igen standser. Observatøren føler under 
hændelsen en stærk spænding. Objektet bevæ¬ 
ger sig derefter frem langs landevejen, idet det 
stadig befinder sig over bilens projektørlys. Hr. 
V. fortsætter derefter igen sin kørsel, i samme 
retning som objektet, men trods det, at han sta¬ 
dig sætter farten op, kan han ikke følge med 
objektet. Efter 3-4 km kørsel, stiger objektet 
brat og forsvinder helt. 

Under hele observationen går bilens motor 
regelmæssigt, og der konstateres ingen foran¬ 
dringer i billygternes lystyrke. Hr. V.V. fast¬ 
holder, at der ikke kan have været tale om 
et fly, idet et sådant ikke er lydløst og ikke vil 
kunne foretage de samme manøvrer som objek¬ 
tet præsterede. Objektets størrelse beskrives som 
et folkevognsrugbrød. 

X.P. 

Alarm i Hørsholm 

Søndag den 11. april 1971 kl. 20,38 indgik 
der hertil telefonisk meddelelse fra en walkie- 
talkie station i Hillerød, om at man havde radio¬ 
kontakt med et bilende observationshold på 4 

personer på Åsebakken ved Høsterkøb, og at 
dette hold oplyste, at man havde haft ufo-ob¬ 
servation fra kl. 20,32 til 20,37 i syd-syd-vest- 
lig retning over Rude skov. En anden walkie- 
talkie station i Hørsholm havde ligeledes hørt 
radiomeldingen og var straks startet i bil til min 
bopæl, hvortil han ankom kl. 20,40. Efter at 
have foretaget lokal alarm, fulgtes vi i hver sin 
bil til observationsstedet, hvortil vi ankom kl. 
20,45. Observatørerne beretter: 

Kl. 20,32 ser de i syd-syd-vestlig retning i 
ca. 30 graders højde et stærkt gult lysende ob¬ 
jekt på størrelse med halvdelen af måneskiven, 
bevæge sig fra vest mod øst. Objektets form be¬ 
skrives som en gul plamage med en oval eller 
rund kerne inden i. Hastigheden beskrives som 
langsom (en enkelt observatør anslår hastighe¬ 
den til ca. 100 km i timen) og flyvemåden 
som stigende og faldende (hoppende) eller må¬ 
ske nærmere som en bølge-bevægelse. Motor¬ 
støj eller anden lyd høres ikke. Afstanden til 
objektet anslås til mellem 700 og 800 m. Kl 
20,37 forsvinder objektet bag træer i syd-østlig 
retning. Vejr og lysforhold: mørkt, klart og 
vindstille. Temperatur: 7-8 grader. 

Kl. ca. 20,50 observeres et objekt fra Op- 
næsgården i Hørsholm, Det ses her ret syd i 
ca. 10 graders højde og beskrives som et rundt 
hvidtlysende objekt på størrelse med en stjerne. 
Flyveretning vest-øst. Efter ca. 1 min. forsvin¬ 
der objektet bag træer (Rungsted hegn). 

Herefter forlægges observations holdene 2 km 
mod øst til parken ved Rrådebæk og umiddel¬ 
bart herefter posteres bilende observationshold 
nord for Hørsholm, ved Rungsted havn og 
Vedbæk havn. Alle observationshold står med 
walkie-talkie i radioforbindelse med hinanden. 

Kl. 21,15 til 21,16 ses endnu et objekt fra 
Brådebæk i syd-sy d-østlig retning i ca. 5 graders 
højde og bevægende sig mod øst. Dette objekt 
var mindre (som en stjerne). Da der i de næ¬ 
ste timer ikke gøres nye observationer, afblæses 
alarmen omkring midnat. 

Efter at observationen er blevet omtalt i den 
lokale presse, har der været en del telefonop¬ 
ringninger til ufo-alarmcentralen ang. observa¬ 
tioner i Nordsjællands områd et, men dette ma¬ 
teriale er, ved redaktionens slutning, endnu ikke 


undersøgt. Noget tyder dog på, at der har væ¬ 
ret ufo-observationer i dagene før og efter den 
11. april. 

X.P. 

UFO manøvrerer over Felsted 

Vor mand i Sønderjylland, Kai E. Møller 
fra Felsted, beretter om følgende oplevelse, der 
fandt sted den 23. februar. 

„Vi havde een af vore ugentlige ufo-aftener, 
og gruppen sad hjemme hos mig og sludrede. 
Pludselig ringer det på døren og syv mand 
kommer styrtende ind og råber: „Vi har set 
et UFO - vi har set et UFO oppe ved skolen 

„Jeg troede først, der var tale om en spøg, 
og bad dem derfor tage emnet lidt alvorligt, 
men blev ret hurtigt overbevist om, at de hav 
de set noget. Derfor sendte jeg gruppen af 
sted sammen med vidnerne, bl. a. i håb om, at 
de skulle være heldige at se objektet vende til¬ 
bage. Selv blev jeg hjemme for at slå alarm til 
andre ufo-folk, men der var ingen af dem, som 
så noget“. 

„En times tid senere kom de alle tilbage, idet 
de ikke havde yderligere oplysninger at give. 
Der havde intet været at se i sidste omgang. 
Jeg gik i gang med at få observationen under¬ 
søgt, og her er så, hvad man iagttog/ 4 

„Det var tirsdag aften, og den aften var der 
hybel-kursus på Centralskolen i Felsted. Ele¬ 
verne befandt sig altså i skolekøkkenet, da et 
par af dem kl. 21,35 fik øje på „en kraftigt ly¬ 
sende stjerne, der lyste (blinkede) grønt 44 . Man 
fæstnede sig nu ikke særligt derved, før een 
af eleverne sagde, „at nu fløj stjernen!“. Der 
var omkring et dusin elever, og de styrtede alle 
hen til vinduerne, og så hvorledes „stjernen c 
med stor fart fløj mod øst samtidig med, at den 
skiftede farve til gullig. Umiddelbart efter af¬ 
tog hastigheden igen, den stod stille et øjeblik 
og blev gul, hvorefter den med moderat hastig¬ 
hed fløj lodret op og ned nogle gange (se skit¬ 
sen). Tredie gang den gik opad fløj den skråt 
opad mod øst samtidig med at lyset langsomt 
slukkedes 4 4 . 

„Så skete der noget mærkeligt. Lyset var knap 
nok forsvundet, før en græsmark, lidt væk fra 
skolen, blev oplyst 5-6 gange lige efter hin¬ 
anden af et kraftigt lys. Græsmarken ligger ca. 

1. Grønligt blinkende, kurs øst ca. 30 grader 
over horisonten. 

2. Stillestående, farveskift til gullig. 

3. Objektets lys slukkes ca. 60 grader over ho¬ 
risonten. 

4. Umiddelbart efter oplyses marken 3-6 gan¬ 
ge hurtigt efter hinanden af et kraftigt lys, 
men lyskilden var usynlig. Hver lysplet var 
oval (der sas kun een ad gangen). 


150-200 meter nord for skolelokalerne. Da 
denne afstand er kendt, kunne man med no¬ 
genlunde sikkerhed sige noget om lyspletternes 
størrelse. De var 6 meter lange, 2 meter brede 
og ovale af facon. Der sås kun eet felt ad gan¬ 
gen, men de var spredt over hele marken. Det 
var ikke muligt at afgøre, om man opfattede 
pletterne eller felterne som ovale, fordi man så 
på skrå ind mod en rund plet, eller om lysplet¬ 
ten i sig selv var oval.” 

„Eleverne ville løbe fra klasseværelset, for at 
se om der foregik mere, men blev holdt tilbage 
af lærerinden, der sagde, at der nok var tale 
om et fly (i parantes bemærket havde hun ikke 
selv set objektet). Hele observationen havde 
varet omkring 10 minutter.” 

„Måske havde det været bedst, om eleverne 
havde fået lov til at fortsætte observationen, 
idet der små 15 minutter senere blev set noget 
fra Skovbølmark ved Var næs. Det ligger ØNØ 
for Felsted, dvs. i samme retning som genstan¬ 


den forsvandt af syne for eleverne på hybel¬ 
kurset.” 

„Observatøren fortæller, at han var på vej 
ind ad døren i sit hjem, da han tilfældigt ka¬ 
ster et blik mod NØ og får øje på et stort, rødt 
lys på himlen. Det beskrives som ærtstort, set 
mellem tommel- og pegefinger i udstrakt arm. 
Observatøren siger: „Da jeg fik øje på den 
var den rød og i en højde af 60 grader over ho¬ 
risonten. Den fløj øjensynlig væk fra mig, idet 
dens højde blev mindre og mindre. Da jeg hav¬ 
de set på den et øjeblik, standsede den op og 
skiftede farve til gul, satte igang igen - fik lidt 
fart på og blev rødlig. Så stoppede den endnu 
engang, idet den dennegang foretog farveskift 
til helt rød. Den fortsatte sin fart, skiftede til 
orange og slukkedes så pludselig tæt ved ho¬ 
risonten, som når man slukker for en pære. 
Det hele varede vel omkring eet minut.” 

Kai Møller beretter, at der også aftenen ef¬ 
ter, altså den 24. februar blev set nogle mærke¬ 
lige lysfænomener fra Felsted. 


Lysstråle 

„Observationen dagen efter, onsdag d. 24. 
febr. blev gjort af medlemmer af ungdoms¬ 
klubber, der har lokaler i skolens kælder. Man 
diskuterede gårdsdagens observation og fire 
af deltagerne gik ved 21,30 tiden op for at se, 
om der skulle komme flere ufo’er. En af dem 
syntes det var koldt og gik ned igen. Kort efter 
viste der sig en smal lysstråle over el-ledninger¬ 
ne, men den forsvandt hurtigt igen. Denne 
blev kun set af en ung mand, der også var vid¬ 
ne til tirsdagens episode. Kort efter kom lys¬ 
strålen igen, og denne gang så alle fire den. 
Den var lidt kraftigere end den første. Også 
denne forsvandt igen. Der gik et par minutter 
og så kom strålen endnu mere kraftig. Den gik 
fra skyerne og ned til omkring ledningerne. 
Langsomt tonede strålen ud igen efter at have 
været synlig i nogle minutter. Det ene vidne me¬ 
ner, at der var tale om to stråler, medens de øv¬ 
rige er ret enige om, at der kun var een. Da 
lyset forsvandt efter 3. gang og ikke viste sig 
umiddelbart efter, gik man ned og diskuterede 
videre om, hvad de havde set. S. V. fik E. J. 

overtalt til at gå med ud. Lysfænomenet viste 
sig igen to gange, men ikke så kraftigt som før. 
E. J. mener - da strålen var mest kraftig - at 
have set en grønlig kugle fare ovenfra og ned 
i keglen, men denne blev ikke set af S. V., (da 
denne har lidt dårlige øjne). Derefter blev der 
ikke set mere. Helle affæren varede i omkring 
10-15 minutter. 44 

Samme aften i Lyngby 

Den 24. februar var der endnu en observa¬ 
tion, mm den fandt sted i den anden ende af 
landet en times tid senere. En dame fra Lyngby 
fortæller følgende. „Jeg var gået i seng, men 
kunne ikke falde til ro. Uden at tænde lyset 
stod jeg op og gik hen til min altandør, som 
vender mod syd-sydvest, bare for at kigge lidt 
ud. Det var fuldstændigt stjerneklart, og jeg 
betragtede interesseret himlen. 44 

„I nordvest var der et lille stjernebillede, som 
efter min mening minder lidt om Karls vognen 
(formentlig Cassiopeia. red.) Det var medens 
jeg havde mit blik rettet herpå, at 7-8 hvidt ly¬ 
sende genstande kom til syne og passerede hur¬ 
tigt henover himlen i nord med kurs nordøst. 
Jeg blev helt forvirret, og min første tanke var: 
„Det var da underligt, det er et helt stjerne¬ 
billede, der bevæger sig! 44 Så kom det nærmere, 
og jeg kunne se, at genstandene var skivefor¬ 
mede. Lyset, de udsendte, var nærmest hvidt. 
Det hele varede kun nogle få sekunder, da hu¬ 
sets gavl, der vender mod nord, skjulte dem 
for mig 44 . Observationen fandt sted kl. 22,52. 

Tilbage til den 23. februar 

Hermed en observation, der stammer fra en 
skibsofficer. Hvorvidt man kan kalde det ob¬ 
serverede for et eller flere ufo’er, er jo nok 
tvivlsomt. Imidlertid ser det ikke ud til, at der 
har været tale om kondensstriber, idet de så hur¬ 
tigt „blæste 44 over hele himmelbuen. Det er vel 
også tvivlsomt, om der kan have været tale om 
kondensstriber fra raketafskydninger, idet man 
må formode, at man fra skibet ville have set 
eller hørt det. Indtil videre må man derfor er¬ 
kende, at hele fænomenet fra a-z er uidentifi¬ 
ceret. ej. 

Et sted i Østersøen ... 

Skibet befandt sig på den foran nævnte posi¬ 


tion, da jeg som vagtchef på broen blev op¬ 
mærksom på et mærkeligt lysfænomen. Først 
antog jeg, at det var kondensstriber fra et me¬ 
get høj tgående fly, der endnu kunne belyses af 
solen, selvom den forlængst var forsvundet un¬ 
der kimmingen. Imidlertid forekom de to ly¬ 
sende spor, der ved at stå næsten vinkelret på 
hinanden dannede et kors, lidt for regelmæsige 
og lige og beholdt denne rette facon under hele 
bevægelsen over en bue på godt 90 grader af 
firmamentet på kun 7-8 minutter. Den N-S 
gående stribe havde en udstrækning fra kim- 
ming til kimming, medens den 0-V gående 
stribe kun var ca. halvt så lang. Da de to ly¬ 
sende striber langsomt var tonet bort, korset 
havde med den foran angivne hastighed bevæ¬ 
get sig fra NV til SØ, viste der sig i pejling 
225 helt ude i kimmingen et nyt lys fænomen 
kl. 19,17. Formen var som en opgående fuld¬ 
måne, Månen var synlig på en anden del af 
himlen, men fladt i bunden som om kun % af 
en kugle var synlig. (Dette er en fejlopgivelse. 
Ifølge kalenderen for 23. feb. 71 stod Månen 
op kl. 06,47 og gik ned kl. 14,35. Det er der¬ 
for muligt, at observatøren har set et andet ob¬ 
jekt, som er blevet forvekslet med Månen, som, 
.hvis den havde været der, var meget lille og 
seglformet, i sidste kvarter). 

Lysfiguren voksede i omfang, indtil den fyld¬ 
te en fjerdedel af himmelkuglen, hvorpå den 
blev udflydende i konturerne og det hvidlige 
lys tilsidst forsvandt efter ca 5 min. Pejlingen 
var mod Lybecker Bugten. Begge fænomener 
blev observeret af skibschefen og første mester 
fra broen. Kl. 20,50 blev der udsendt nødmel¬ 
ding (PAN-melding) fra Lybeck radio, da et 
skib midt i Lyneck bugten havde observeret rø¬ 
de lyskugler, der kunne være nødraketlys. Alle 
skibe i området blev anmodet om at rapportere 
observationer og holde skarp udkig. Rednings- 
skibet „Hamburg 44 blev sendt til stedet, men 
fandt intet. 

Af øvrige registrerede observationer kan 
nævnes et lysende objekt, som en nat med regn 
og slud blev set fra Dr. Louises bro. Tilsyne¬ 
ladende hang den i lav højde, delvis skjult af 
skydækket (28. januar kl. 01,35). 

Den 2. februar ses kl. 20,30-20,31 to lys, et 

blåligt og et rødligt, manøvrere omkring hin¬ 
anden højt på den nordøslige himmel. Obser¬ 
vationssted Rungsted. 

Samme aften som den første Felsted-obser- 
vation ses et meget langt gult lys stige op på 
himlen i vest. Efter 10 sekunders observation 
forsvandt det af syne meget højt på den syd¬ 
vestlige himmel. Det forekom de to observa¬ 
tører, der så det fra Tåstrup, at det forsvandt 


lige ud i himmelrummet. Observationstidspunkt: 
ca. 20,10. 

Sluttelig ses den 23. marts fra Brønshøj en 
klartlysende genstand, der un/der sin flugt fra 
syd mod øst foretog en meget kraftig kursæn¬ 
dring i en spids vinkel. Den s>ås fra 20,40- 
20,45. 

Derudover har vi modtaget et par ældre rap¬ 
porter, fra Nærum 1968, fra Valby 1969 og 
fra Vallerød ved Hørsholm 1970. 


Boganmeldelser 


Tyve tilfælde, der tyder på reinkarnation 


Professor dr. med. I an Steven son 
Tyve tilfalde, der tyder på reinkarnation 
408 sider, kr. 29,83 

Vi har fra Forlaget Logos fået tilsendt et an¬ 
meldereksemplar af denne bog, og selvom em¬ 
net falder lidt ved siden af, hvad vi sædvanlig¬ 
vis beskæftiger os med her i bladet, har vi ment, 
at den nok kunne interessere flere af vore læ¬ 
sere. 

Bogens undertitel lyder: Første alvorlige til¬ 
løb til videnskabeligt bevis for menneskets 
udødelighed og rådighed over flere liv - og 
man må sige, at den canadiske professor er gået 
til værks med videnskabelig grundighed ved 
behandlingen af de tyve tilfælde. De er pluk¬ 
ket ud af et indsamlet materiale på omkring 
1.000 rapporter fra hele verden og stammer fra 
Indien, Ceylon, Brasilien, Alaska og Libanon. 

Dr. Stevenson har selv rejst Jorden rundt, 
helt ud til små fjerne landsbyer, for at tale med 
vidnerne, nogle steder har han endog været to 
gange med et par års mellemrum. Hvor det har 


været nødvendigt at anvende tolk, har han så 
vidt muligt skaffet mere end én, for at ude¬ 
lukke misforståelser i så høj grad, det lod sig 
gøre. 

Det drejer sig i alle tilfælde om børn, der 
mener at kunne huske noget fra en tidligere 
tilværelse, og bevismaterialet virker i flere af 
sagerne ret så overvældende. Ikke alene for¬ 
tæller børnene - i flere tilfælde detaljeret - om 
familieforhold, de intet kan kende til og steder, 
de aldrig har været, flere af dem har endog 
modermærker på samme sted som det menne¬ 
ske, de angiver at have været tidligere; og hvor 
det kan kontrolleres, viser det sig, at de to 
personligheder er hinanden lig i psyke. 

Professor Stevensons egen mening er den, at 
det endelige bevis for menneskets udødelighed 
ligger langt nærmere, end man hidtil har tænkt 
sig. Han fortsætter sine undersøgelser og har 
allerede en ny bog under udarbejdelse, hvori 
han behandler endnu 30 tilfælde. 

Bodil Kromann 

Videnskab - Rumfart 



Rum-samarbejde 

Forhandlingerne mellem USA og Sovjet om 
langfristet rumsamarbejde, som fandt sted i 
Moskva d. 18-28 januar, førte til enighed om 
seks hovedpunkter for fremtidige forhandlin¬ 
ger og muligvis koordination af bestræbelserne 
i rummet. George M. Low, fungerende NASA 
administrator og chef for USA’s delegation ud¬ 
talte, at de to grupper vil søge videre forhand¬ 
linger om fælles synspunkter angående formå¬ 
lene og resultaterne af rumforskning, så hver 
nation tager hensyn til de andres planer og op- 
findeleser ved planlægning af deres egne be¬ 
stræbelser i rummet. 


USA-USSR 

Andre emner til videre forhandling mellem 
de to nationer omfatter udveksling af data ved¬ 
rørende rumbiologi og - medicin, især i tilknyt¬ 
ning til bemandede rumflyvninger; forbedring 
af den eksisterende udveksling af vejrdata; sam¬ 
arbejde ved forskning med meteorologiske ra¬ 
ketter og ved teknik til studiet af Jordens om¬ 
givelser. 

Den mest specielle aftale man opnåede, var 
udveksling af måneprøver. Sovjet vil få 6 g 
manestøv, heraf 3 g fra Apolio 11 missionen 
og andre 3 g fra Apolio 12. Til gengæld vil 
USA fa 3 g mane støv fra Luna 16. 


Mariner 9 

Til forskel fra „Mariner 8“, der styrtede ned 
kort efter opsendelsen, lykkedes det den 30. 
maj om aftenen at få sendt „Mariner 9“ rigtigt 
af sted fra Cape Kennedy. Den amerikanske 
sonde ventes at nå frem til Mars i slutningen 
af november i år - lige i hælene på de to rus¬ 
siske mars-rumskibe, „Mars 2“ og „Mars $' c , 
der også blev opsendt i maj. 


En støvsky i rummet? 

„Engang, da vi fløj i den del af omløbsba¬ 
nen, der er belyst af solen, bemærkede vi, at 


den ydre overflade på et af vinduerne var dæk¬ 
ket af et tykt lag støv. Støvpartiklerne fik ker¬ 
nerne knust mod vinduets overflade, når de 
ramte overfladen i en vis vinkel. Ti eller fem¬ 
ten minutter før havde vi efterset alle vinduer 
og intet støv opdaget. £t 

Kosmonauterne A. Nikolayev og V. Sevastya - 
nov fra Soyus 9. ej/BK. 


Alt stof til UFO-NYT skal sendes til re¬ 
daktøren ( Iver O. K jerns, Luna gervej 23, 
2630 Hvidovre) og må være denne i 
hænde senest 1 måned før udsendelse af 
bladet. 

Russerne genoptager 
omfattende afprøvninger 
af satellitopfangningsmidler 

Russerne har genoptaget sine forsøg med 
satel li t-„opfangning“ ved brug af manøvre¬ 
ringsdygtige rumfartøjer opsendt med en mili¬ 
tær SS-9 løfteraket. Heri er indbefattet øde- 
læggelsen af en satellit i kredsløb af en anden. 

Øvelsen, der startede i slutningen af sidste 
måned, holdtes under dække af betegnelsen 
Cosmos forskningssatellit, og viste sig at være 
gentagelsen af et eksperiment, der for første 
gang afholdtes for to år siden. 

Med i eksperimentet var Cosmos 373 og 374, 
opsendt henholdsvis den 20. og 23. oktober. 

Der har været nogen debat blandt amerikan¬ 
ske eksperter, om det var Cosmos 248, der var 
destruktionskilden til de to andre satellitter, 
eller om de andre to var de ødelæggende rum¬ 
fartøjer. Alle var enige om, at formålet med 
afprøvningen var at udvikle teknikken til op- 
fangning, undersøgelse og ødelæggelse af ob¬ 
jekter i omløb, sandsynligvis med militært for- 


Shepard vinder den åbne 
månegolffurnering med 3 op 

TV-sportentusiaster blev præsenteret for en 
overraskende opvisning fra Apolio 14 astronau¬ 
terne i de sidste minutter af deres andet ophold 
udenfor månemodulet i Fra Mauro basen den 
6. februar. 

Månen blev pludselig historiens største sand¬ 
gav, da flådekaptajn Alan B. Shepard jr. foran 
fjernsynskameraet sendte denne melding til kon¬ 
trolcentret her: 

„.. . De vil kunne genkende det, jeg har i 
hånden som håndtaget til boreprøve-beholderen. 


og det ligger tilfældigvis sådan, at der befin¬ 
der sig et uforfalsket 6-jern i bunden af den. 
I min venstre hånd har jeg en lille, hvid kugle, 
der er velkendt for millioner af amerikanere. 
Jeg lader den falde. Desværre er dragten så 
stiv, at jeg ikke kan bruge begge hænder, men 
jeg har tænkt mig at prøve et lille sandgravs¬ 
slag her.“ 

Derefter svang han kejtet køllen og sendte 
en sky af månestøv til vejrs. 

Kapsel-kommunikator Fred Haise svarede: 
„For mig så det ud som om du slicede, Al.“ 

Shepard prøvede to gange til. Det andet for¬ 
søg, bemærkede han senere, slog bolden „et par 
hundrede yards“. Det tredie slag gik ud til 400 
yards, og Shepard tilføjede, at „Det var ikke 
så dårligt for et 6-jern.“ 

Shepard havde taget tre golf bolde med sig 
på turen og han havde klaret denne aktivitet 
ved personlig træning før turen. 

Mens han fulgte Shepards optræden som 
verdens første månegolfspiller balancerede kap¬ 
tajn Edgar D. Mitchell, månemodulets pilot, 
med den ca. 5 fod lange stang, som havde støt¬ 
tet sol vindsapparaturet, og da han løftede den 
fik Shepard lejlighed til at bemærke: „Det bli¬ 
ver århundredets længste spydkast/ 4 

13. jeb. 71. /BK.) 


BRUG DE NYE 
UFO-MÆRKATER 

- ikke kun på forsendelser og tændstik¬ 
æsker, men også på bilens ruder, cyklens 
skærme - og på alle de opslagstavler. De 
kommer i nærheden af (skoler, arbejdsplad¬ 
ser osv.) 

Opfisk sporing brugf ved Sovjefs Zond 8 


Det ubemandede rumskib Zond 8 blev hel¬ 
digt samlet op i Det indiske Ocean af sovjet¬ 
iske videnskabsmænd den 27. oktober efter den 
24. oktober at have rundet Månen i en afstand 
af ca. 1100 km og taget farve- og sort-hvide 
fotografier af dens overflade. 

Et af hovedformålene med Zond 8’s tur var 
afprøvning af optisk sporing på afstande nær 
Månen. Sovjet hævder at have fotograferet 
rumfartøjet i en rekordafstand på 325.000 km, 
da lyset fra det var 0,0001 gange lyset fra en 
gennemsnitsstjerne af dem, der kan ses med 
det blotte øje. 

Fotografiet blev taget efter at Zond 8 havde 
rundet Månen og var på vej tilbage til Jorden. 

Optiske observationer blev foretaget fra 


Sternbergs Astronomiske Institut, der ligger i 
Zaliski Alatau bjergene i det russiske Central¬ 
asien. Russiske videnskabsmænd brugte et tele¬ 
skop udstyret med en art fjernsynssonde. 

Man fodrede en „Mir“ computer på stedet 
med det, der blev modtaget fra sonden. Hvad 
russerne kalder et „automatisk koordinatome- 
ter“ blev brugt i forbindelse med computeren 
til at måle rumfartøjets bevægelser mod stjerne- 
baggrunden. Resultaterne fra computer og ko- 
ordinatometer blev transmitteret til kommuni¬ 
kationscentret ved Moskva, hvor det blev sam¬ 
menlignet med konventionelle radiosporings¬ 
data. 

ej/BK. 


UFO-CAMPING 71 

afholdes fra fredag den 16. juli til mandag den 26. juli 1971 på 
Treide Næs campingplads, Fredericia (ca. 8-10 km fra Frede¬ 
ricia). 

UFO-FOREDRAG og UDFLUGTER til folkloristiske seværdig¬ 
heder. 

Tilmelding til: 

Ole Knudsen, Enghavevej 32, 

5700 Svendborg, telefon 09 - 21 01 25 

senest 20. juni 1971. 

Endeligt program foreligger ikke, men alle oplysninger ang. 
hotelmuligheder m. m. gives af X. P. Madsen, Bakkehave 8,2970 
Hørsholm, telefon 01 - 86 16 77. 

En av Heyerdahls 
opservasjoner oppklart 


Observasjonen ved forskeren Thor Heyer- 
dahl og to av hans mannskap siste juni (se 
UFO-NYT nr. 4, 1970) gjelder en ikke an¬ 
noncert rakett fra Cape Kennedy. Oppskytin¬ 
gen ble foretatt kvelden den 29. juni (den 30. 
for Heyerdahl som var i en annen tidssone) i 
anledning test av marinens Poseidonraketter. 
Da raketten kom opp i sollyset spredte ekshau- 
sten s eg i store sirkier slik at det oppstod en 
høyst uvanlig „geometrisk “ sky som stod klart 
frem på himmelen. 

Oppsky tingen skjedde kl. 21,31 lokal tid, 
kl. 01,31 GMT, nesten nøyaktig samme tids¬ 
punkt som Heyerdahls navigatør N. L. Baker 
så et merkelig lys over den noddvestlige hori¬ 
sont. Da observas jonen ble foretatt, var Heyer¬ 
dahls sivbåt „Ra“ 700 miles ute i Atlanteren, 
rett øst for Vestindia. Han var således i den 
østlige grensesonen for prøveområdet som strek- 
ker seg fra Cape Kennedy u tover Nordatlante- 
ren. Poseidon ble skutt ut mot dette område. 

Det at fenomenet dekket et så stort område, 
skyldes rakettens tendens til å rotere da det 
annet trinn brandt ut. Ekshausten fra den ro¬ 
terende raketten dannet en spiral som ble klart 
synlig i sollyset. Heyerdahl kunde bare se hal¬ 
ve spiralen på grunn av Jordens krumning. 


Dette er ikke første gang en Poseidonopp- 
skyting har foranlediget UFO-rapporter. En 
liknende oppsky ting i august 1969 satte igang 
rapporteringer både fra Vestindia og USA. Et 
år tidligere, den 16. aug. 1968, ble en obser¬ 
vas jon i South Carolina oppklart som den før¬ 
ste prøveoppskytningen av Poseidon. 

UFO Investigator, sept. 70. /PLH. 

niversum 

- det nye tidsskrift fra Strube 

vil blandt mange andre bringe disse artikler: 

Hvorfor må vi erobre Månen? - Er vi alene i universet? - Dukker 
Atlantis op ved Bahama-øerne? - Universet, en maskine, der fa¬ 
brikerer tanker - Nye rum- og tidsstrukturer etc, etc. 

UNIVERSUM udkommer 4 gange årligt. 

Kr. 22,40 i abonnement STRUBES FORLAG 



UFO-camping 


Se annoncen 
andet sted 
i bladet... 


I tiden 18.-25. juli 1970 hadde jeg gieden av 
å delta i UFO-camping hos Karl Hansen på 
»Kræmmergården«, Store Heddinge, Sjælland. 

Jeg vil på denne måte gjøre alle norske le- 
sere av UFO-Nyt oppmerksom på dette ut- 
merkete tiltak som nå etter hvert er blitt tra- 
disjon innen SUFOI, nemlig å samle alle UFO- 
interesserte i Skandinavia til en ukes camping 
hvert år i juli måned. 

I år skal man så treffes på Treldenes ved 
Fredericia, Jylland, i tiden 16.-26. juli , og jeg 
beklager oppriktig at jeg denne gang ikke kan 
være tilstede, da min ferie først begynner den 
26. juli. 

Men jeg vil på det varmeste anbefale alle 
norske lesere å benytte seg av denne anledning 
til å bli et minne rikere. 


Kan det tilnærmelsesvis bli samme program 
i år som ifjor, kan jeg love at ingen vil komme 
til å kjede seg, og kjenner jeg mine danske 
venner rett, biir det sikkert bedre opplegg for 
hvert år som går. 

Ifjor var vi 4 norske med, og det er altfor 
lite, så la oss gjøre det bedre i år. 

Forsøk UFO-camping! Du vil ikke angre på 
det! 

God tur og hilsen til de alle fra 

Finn W. Kalvik. 

Nu kommer 
Irem med 
rapporterne! 

Condonrapporten har kanskje motsatt virkning av 
den tiltenkte. 

Isberget av skjulte UFO-tilfelle smelter kanskje. I 
løpet av de siste måneder har NICAP merket en 
øket villighet fra vitner til å avsløre detaljer ved¬ 
rørende observasjoner fra tiden før 1970. Skjønt 
noen av vitnene har vært tause i opptil 19 år, røper 
de nu sterk personlig interesse når det gjelder UFOs 
og sender mer og mer oppriktigt inn rapporter etter 
som tiden går. 

Forklaringen på dette uforutsette forhold er ikke 
lett å gi, men noen observatører ser det som den 
logiske konsekvens av at regjeringen har trukket 
seg tilbake fra UFO-undersøkelserne. Observatø¬ 
rene anfører som et tidligere hindrende moment 
når det gjaldt innsendelse av rapporter, det at U.3. 
airforce karakteriserte ærlige observasjoner som 
spøk, hallucinasjoner og mistolkninger. 

Nå som skyen av latterliggjørelse og skepsis er løf¬ 
tet, kan det være at det utvikles en positiv atmos¬ 
fære slik at gamle observasjoner vil se dagens lys 
uten at vitnene anser seg betraktet som hår i maten. 
Hvis dette er tilfelle, får vi en interessant fortsettelse 
av Conronrapporten, der egentlig var tænkt som 
regjeringens siste ord i UFO-saken. 

UFO Investigator, sept. 1970 /PLH 





